Υπέρταση | Ενημερωτικό υλικό | linos.gr - Δημήτρης Λινός, Μ.D., F.A.C.S. Αμ. Επ. Καθηγητής Χειρουργικής Πανεπιστημίου Αθηνών\nΤι πρέπει να γνωρίζουμε και πώς να την αντιμετωπίσουμε\nΕπιστημονικές μελέτες στην Ελλάδα φανερώνουν ότι το 38,2% των ανδρών και το 23,9% των γυναικών πάσχουν από υπέρταση, ενώ η πλειοψηφία αυτών δεν το γνωρίζει. Υπολογίζεται ότι τα υπερτασικά άτομα πλησιάζουν περίπου τα 2.000.000.\nΤι είναι υπέρταση;\nΥπέρταση είναι ο ιατρικός όρος για τη σταθερά υψηλή πίεση του αίματος πάνω από τα φυσιολογικά όρια.\nΠίεση του αίματος είναι η πίεση που ασκείται στο εσωτερικό τοίχωμα των αρτηριών, που μεταφέρουν αίμα από την καρδιά στα άλλα όργανα και το υπόλοιπο σώμα.\nΗ πίεση του αίματος ορίζεται με δύο μετρήσεις:\nΤη συστολική πίεση: η πίεση που ασκείται στις αρτηρίες όταν η καρδιά συστέλλεται (κατά το χτύπο της καρδιάς), γνωστή ως «μεγάλη» πίεση.\nΤη διαστολική πίεση: η πίεση στις αρτηρίες κατά τη χαλάρωση της καρδιάς (μεταξύ των καρδιακών κτύπων) γνωστή ως «μικρή» πίεση.\nΑΝΑΛΟΓΑ ΜΕ ΤΗΝ ΠΙΕΣΗ ΤΟΥ ΑΙΜΑΤΟΣ\nΙδανική πίεση αίματος\nΠου μπορεί να οφείλεται η υπέρταση;\nΟι σημαντικότεροι παράγοντες κινδύνου για την εμφάνιση υπέρτασης είναι το κάπνισμα, το ανδρικό φύλο, η δυσλιπιδαιμία, ο σακχαρώδης διαβήτης, η ηλικία μεγαλύτερη των 60 ετών, η εμμηνόπαυση στις γυναίκες, καθώς και το οικογενειακό ιστορικό καρδιαγγειακής νόσου.\nΟι περισσότεροι ενήλικες πάσχουν από ιδιοπαθή υπέρταση, που σημαίνει ότι η αιτία για την υψηλή πίεση του αίματος δεν είναι γνωστή.\nΈνα μικρό ποσοστό ενηλίκων, περίπου 10%, πάσχει από δευτεροπαθή υπέρταση. Τα κυριότερα αίτια δευτεροπαθούς υπέρτασης είναι κυρίως παθήσεις των επινεφριδίων, όπως το φαιοχρωμοκύτωμα, ο πρωτοπαθής υπεραλδοστερονισμός, αλλά και το σύνδρομο Cushing. Η επιτυχής χειρουργική αφαίρεση αυτών των όγκων των επινεφριδίων και στην υπέρταση.\nΗ διάγνωση της υπέρτασης γίνεται από το γιατρό μας με διαδοχικές μετρήσεις στο ιατρείο. Προκειμένου να διαγνωσθεί κάποιος με υπέρταση χρειάζονται συνήθως 2-3 επισκέψεις σε χρονικό διάστημα λιγότερο της μίας εβδομάδας με τουλάχιστον δύο υψηλές μετρήσεις.\nΤι είναι η «υπέρταση λευκής μπλούζας»;\nΣε ορισμένα άτομα παρατηρείται το φαινόμενο να παρουσιάζουν σταθερά αυξημένη πίεση στο ιατρείο (>140/90), ενώ μετρήσεις στο σπίτι να δείχνουν χαμηλή πίεση (<130/80). Το φαινόμενο αυτό, που είναι γνωστό ως «υπέρταση λευκής μπλούζας» ή πιο σωστά «μεμονωμένη υπέρταση ιατρείου», δεν είναι τόσο επικίνδυνο όσο η συνηθισμένη υπέρταση.\nΣε αυτές τις περιπτώσεις, για να επιβεβαιωθεί η διάγνωση χρειάζεται να καταγραφεί η πίεση για ένα 24ωρο. Ο γιατρός ίσως αποφασίσει να μη χορηγήσει αντιυπερτασικά φάρμακα, αλλά να προτείνει μόνο μη φαρμακευτικά μέσα για την πρόληψη της υπέρτασης και παρακολούθηση 1-2 φορές το χρόνο.\nΠως αντιμετωπίζεται η υπέρταση;\nΜε φαρμακευτική αγωγή:\nΟ γιατρός σας μπορεί να επιλέξει φάρμακα για την υπέρταση τα οποία έχουν αποδειχθεί αποτελεσματικά τόσο για τη μείωση της πίεσης όσο και για την προστασία των οργάνων που βλάπτονται απ' αυτήν.\nΠως μπορεί να μειωθεί η πίεση χωρίς φάρμακα;\nΠέρα από τα φάρμακα υπάρχουν και άλλα μέσα που μπορούν να βοηθήσουν να μειωθεί η πίεση. Πρόκειται για αλλαγές στον τρόπο ζωής, τις οποίες καλό είναι να υιοθετούν όλοι όσοι πάσχουν από υπέρταση ακόμη και αν λαμβάνουν φάρμακα. Και αυτό γιατί μπορεί να οδηγήσουν στη μείωση της δόσης των φαρμάκων ή ακόμη και στην αντιμετώπιση της υπέρτασης χωρίς φαρμακευτική αγωγή:\nΗ διακοπή του καπνίσματος πρέπει να αποτελεί τον πρώτο στόχο για τους υπερτασικούς. Το κάπνισμα επηρεάζει σημαντικά την αρτηριακή πίεση και σχετίζεται άμεσα με την εμφάνιση εμφράγματος, θανάτου, εγκεφαλικού ή άλλου καρδιαγγειακού επεισοδίου σε υπερτασικά άτομα.\nΗ απώλεια σωματικού βάρους σε υπέρβαρους υπερτασικούς αποτελεί το σημαντικότερο τρόπο μείωσης της πίεσης χωρίς φάρμακα. Έστω και μικρή απώλεια βάρους (π.χ. 5 κιλά) μπορεί να βοηθήσει στη μείωση της πίεσης, αλλά και να βελτιώσει άλλους παράγοντες που σχετίζονται με καρδιαγγειακό επεισόδιο, όπως τα επίπεδα χοληστερίνης και σακχάρου στο αίμα. Ο συνδυασμός με σωματική άσκηση, όπως τουλάχιστον μισή ώρα την ημέρα ποδήλατο ή γρήγορο περπάτημα, για 3-4 φορές την εβδομάδα, αυξάνει ακόμα περισσότερο τις πιθανότητες για τη μείωση της αρτηριακής πίεσης.\nΣημαντική είναι η ελάττωση πρόσληψης αλατιού, η οποία ενισχύει και την αποτελεσματικότητα κάποιων φαρμάκων.\nΟ περιορισμός λήψης αλκοόλ, σε 2 ποτά την ημέρα για τους άνδρες και 1 ποτό ανά ημέρα για τις γυναίκες, μειώνει τέλος την αρτηριακή πίεση. Επίσης, διατροφή πλούσια σε φρούτα, λαχανικά και γαλακτοκομικά χωρίς λίπη, μπορεί να οδηγήσει σε μείωση της πίεσης.\nΣτόχος της θεραπείας κατά της υπέρτασης δεν είναι μόνο η μείωση της πίεσης, αλλά κυρίως η πρόληψη των καρδιαγγειακών επεισοδίων.\nΓι' αυτό, σε όλα τα υπερτασικά άτομα, εκτός από τη μείωση της πίεσης πρέπει να αντιμετωπίζονται αποτελεσματικά και όλοι οι άλλοι παράγοντες που αυξάνουν την πιθανότητα πρόκλησης ενός καρδιαγγειακού επεισοδίου:\nΠοιος είναι ο σωστός τρόπος μέτρησης της πίεσης;\n1. Αποφεύγετε τον καφέ και το κάπνισμα τουλάχιστον μισή ώρα πριν από τη μέτρηση της πίεσης.\n2. Οι μετρήσεις πρέπει να γίνονται πάντα σε καθιστή θέση. Αν παίρνετε φάρμακα για την υπέρταση, ο γιατρός σας μπορεί κάποιες φορές να σας ζητήσει να κάνετε μετρήσεις και σε όρθια θέση για να διαπιστώσει αν η πίεση πέφτει υπερβολικά στην ορθοστασία (ορθοστατική υπόταση).\n3. Για να μετρήσετε την πίεση πρέπει πρώτα να μείνετε σε καθιστή θέση για περίπου 5 λεπτά. Η πλάτη σας να ακουμπά στην ράχη της καρέκλας και το μπράτσο να είναι χαλαρά ακουμπισμένο σε σταθερή επιφάνεια (π.χ. τραπέζι) στο ύψος της καρδιάς.\n4. Η περιχειρίδα (το πανί που τυλίγει το χέρι) τοποθετείται έτσι ώστε να εφαρμόζει καλά κατευθείαν πάνω στον βραχίονα (μπράτσο) χωρίς να παρεμβάλλεται το μανίκι, το οποίο αν είναι σφικτό θα πρέπει να το βγάζετε.\n5. Η άκρη του ακουστικού τοποθετείται στην εσωτερική επιφάνεια του αγκώνα χωρίς να καλύπτεται τελείως από την περιχειρίδα.\n6. Βεβαιωθείτε ότι το πιεσόμετρό σας δείχνει ακριβώς 0 πριν το χρησιμοποιήσετε.\n7. Φουσκώνετε το πιεσόμετρο μέχρι το 200-220 mmHg. Ξεφουσκώνετε αργά (περίπου 10 mmHg κάθε 5 δευτερόλεπτα).\n8. Συστολική πίεση είναι το σημείο που εμφανίζεται (ακούγεται) ο ρυθμικός χτύπος, όσο αδύνατος και να είναι.\n9. Διαστολική πίεση είναι το σημείο όπου ο ρυθμικός ήχος παύει να ακούγεται.\nΤο Prolepsis Medical Group λειτουργεί υπό την επιστημονική ευθύνη του Καθηγητή Χειρουργικής Δημήτρη Λινού.\nΕάν έχετε οποιαδήποτε απορία ή για να κλείσετε ραντεβού, μπορείτε να τηλεφωνείτε καθημερινά στα τηλέφωνα 210-6862624, 2106862625 (Ιατρικό Κέντρο Αθηνών) ή 210-6125001-3 (Ιατρείο).


Σχεδιασμός Συστήματος φυσικού και τεχνητού φωτισμού σε θάλαμο νοσηλείας νοσοκομείων.\nΗ ολιστική προσέγγιση για την υγεία και την ασθένεια, που προτείνει η ψυχοσωματική ιατρική, σε συνδυασμό με τη ραγδαία αύξηση του ενδιαφέροντος για τον ενεργειακό σχεδιασμό, που προβάλλει μια ολιστική αντιμετώπιση του σχεδιασμού του κτιρίου, αποτέλεσαν τη βάση της παρούσας μελέτης.\nΑντικείμενο της μελέτης αποτελεί ο σχεδιασμός συστήματος φυσικού και τεχνητού φωτισμού σε έναν τυπικό θάλαμο νοσηλείας του νοσοκομείου Παπαγεωργίου στη Θεσσαλονίκη. Πρόκειται για ένα εξωτερικό ανειδωλικό σύστημα φυσικού φωτισμού σε συνδυασμό με ένα εσωτερικό ανακλαστικό ράφι.\nΣτόχος της μελέτης, είναι η ανάδειξη της σημασίας της ποιότητας, και όχι μόνο της ποσότητας, του φυσικού φωτισμού σ’ ένα νοσοκομειακό θάλαμο νοσηλείας, καθώς και η πρόταση συγκεκριμένου συστήματος που να τη διασφαλίζει. Δίνεται ιδιαίτερη έμφαση στην κατανομή του φυσικού φωτός στο χώρο, καθώς και στην επιρροή που ασκεί στην ψυχολογία του ασθενή και κατά συνέπεια στη θεραπεία του.\nΑρχικά, γίνεται μια εισαγωγή στις αρχές και στρατηγικές του φυσικού φωτισμού και στις δυσκολίες του σχεδιασμού του. Στη συνέχεια, αντικείμενο μελέτης αποτελεί η αλληλεπίδραση μεταξύ ανθρώπου και περιβάλλοντος, και ιδιαίτερα ο τρόπος που οι άνθρωποι αντιδρούν στο χρώμα και στο φως από ψυχολογική αλλά και από σωματική άποψη. Η ενεργειακή κατανάλωση των εγκαταστάσεων υγειονομικής περίθαλψης και η ανάδειξη του ρόλου του νοσοκομειακού περιβάλλοντος στη θεραπεία των ασθενών αποτελούν ιδιαίτερα σημαντικό τμήμα της έρευνας. Η ιστορική και μορφολογική εξέλιξη του σχεδιασμού των νοσηλευτηρίων και των νοσηλευτικών θαλάμων, που παρουσιάζεται συνοπτικά, διευκολύνει την κατανόηση των μορφών των σύγχρονων θεραπευτηρίων, ενώ οι ποικίλες παροχές στον τομέα της υγείας εκφράζονται με μία ποικιλία οργανώσεων και σχημάτων.\nΣτο δεύτερο τμήμα της έρευνας γίνεται μια λεπτομερής περιγραφή του νοσοκομείου Παπαγεωργίου, όπου εστιάζει η παρούσα μελέτη. Παρουσιάζονται οι λειτουργικές μονάδες του νοσοκομείου, οι θάλαμοι νοσηλείας και κάποιες κατασκευαστικές λεπτομέρειες.\nΚαθώς, η κοινωνία, σήμερα, αναγνωρίζει τη σημασία των προτιμήσεων των χρηστών στην ανάπτυξη των υπηρεσιών, ο τομέας της υγειονομικής περίθαλψης έχει χρησιμοποιήσει μια σειρά μεθόδων για να προσδιορίσει τις προτιμήσεις των ασθενών και του κοινού. Στο πλαίσιο αυτό συντέθηκε ένα ερωτηματολόγιο, το οποίο διανεμήθηκε στους ασθενείς του υπό μελέτη θαλάμου νοσηλείας του νοσοκομείου Παπαγεωργίου, με στόχο να ερευνήσει τις συνθήκες φωτισμού στους θαλάμους, και κατά πόσο αυτές ικανοποιούν τους ασθενείς. Μέσω του ερωτηματολογίου διερευνήθηκε κυρίως ο ρόλος του παραθύρου και οι δυνατότητες που αυτό προσφέρει (φυσικός φωτισμός, θέα, αερισμός) στη δημιουργία ενός πιο ευχάριστου περιβάλλοντος νοσηλείας.\nΈχοντας υπόψη τις αξιολογήσεις των ασθενών για την υπάρχουσα κατάσταση του θαλάμου, αναλύονται τρεις περιπτώσεις για τη σκίαση και την καλύτερη αναδιανομή του φυσικού φωτός στους τυπικούς θαλάμους νοσηλείας του νοσοκομείου Παπαγεωργίου.Αυτές είναι οι εξής:1η περίπτωση: θάλαμος με παράθυρο θέασης και φεγγίτη (σκέτο παράθυρο), 2η περίπτωση: θάλαμος με παράθυρο θέασης, φεγγίτη και εξωτερικό ράφι φωτισμού που λειτουργεί και ως σκιάστρο (υπάρχον σύστημα), 3η περίπτωση: θάλαμος με παράθυρο θέασης, φεγγίτη, εσωτερικό και εξωτερικό ράφι φωτισμού και ανειδωλικό σύστημα (προτεινόμενο - ανειδωλικό σύστημα).Η ανάλυση των τριών περιπτώσεων-μοντέλων περιλαμβάνει δυο βασικά σκέλη,τη σκίαση καιτο φυσικό φωτισμό.Για το πρώτο σκέλος της ανάλυσης ερευνώνται τα ποσοστά σκίασης που προσφέρει κάθε σύστημα στο θάλαμο νοσηλείας. Ιδιαίτερη έμφαση δίνεται στο δεύτερο σκέλος της ανάλυσης που αφορά στο φυσικό φωτισμό. Πιο συγκεκριμένα, υπολογίζονται και αναλύονται: οι παράγοντες φυσικού φωτισμού (DF) μέσα στο χώρο, η κατανομή του φυσικού φωτός – μέσω του λόγου των λαμπροτήτων, η πιθανή θάμβωση και η ύπαρξη ηλιακών ιχνών. Επιπλέον, υπολογίζεται η αυτονομία φυσικού φωτισμού που προσφέρει κάθε σύστημα καθώς και η εξοικονόμηση ενέργειας.\n· υπολογισμός των μέσων παραγόντων φυσικού φωτισμού σε μοντέλα προσομοίωσης για τις τρεις περιπτώσεις στα προγράμματα LIghtscape και Radiance\n· υπολογισμός της κατανομής των λαμπροτήτων για τις τρεις περιπτώσεις στο πρόγραμμα Radiance\n· εντοπισμός των ηλιακών ιχνών μέσα στο χώρο μέσω των προσομοιώσεων των φυσικών συνθηκών στο πρόγραμμα Radiance\n· υπολογισμός της θάμβωσης στο πρόγραμμα Radiance\n· υπολογισμος της αυτονομίας φυσικού φωτισμού και της εξοικονόμησης ενέργειας μέσω του προγράμματος Daysim.\nΤα κύρια αποτελέσματα αυτής της έρευνας που αφορούν στο σχεδιασμό είναι:\n· η τοποθέτηση των παραθύρων στην εσωτερική παρειά του εξωτερικού τοίχου με στόχο τη σκίαση από τα πλαϊνά μέρη του ίδιου του τοίχου\n· η τοποθέτηση σταθερού συστήματος σκίασης και αναδιανομής του φυσικού φωτός στο θάλαμο, συγκεκριμένα ενός ανειδωλικού συστήματος με εξωτερικό και εσωτερικό ράφι φωτισμού.\nΤο τεχνητό σύστημα φωτισμού αποτελεί απαραίτητο στοιχείο ενός ολοκληρωμένου σχεδιασμού φωτισμού, για το λόγο αυτό παρουσιάζονται γενικές εκτιμήσεις σχεδιασμού, αλλά και προϋποθέσεις για τον επιτυχή σχεδιασμό ενός συστήματος τεχνητού φωτισμού στο θάλαμο νοσηλείας αλλά και σε χώρους που τον περιβάλλουν. Επιπλέον, μελετάται η εφαρμογή και η απόδοση ενός συγκεκριμένου φωτιστικού στο θάλαμο νοσηλείας.\nΤο ενδιαφέρον των μελετητών και του αγοραστικού κοινού ιδιαίτερα, εστιάζεται στην εξοικονόμηση ενέργειας, και κατ΄ επέκταση στην οικονομική ανταπόδοση που μπορεί να προσφέρει ένα σύστημα. Για το λόγο αυτό χρησιμοποιήθηκε το πρόγραμμα Daysim, με το οποίο υπολογίστηκε η ετήσια κατανάλωση ενέργειας για φωτισμό για κάθε σύστημα και η αντίστοιχη εξοικονόμηση που προκύπτει με τη χρήση του ανειδωλικού συστήματος.\nΗ μελέτη ολοκληρώνεται με την αξιολόγηση του ανειδωλικού συστήματος, τα συμπεράσματα που εξήχθησαν και με προτάσεις για περαιτέρω έρευνα και προβληματισμό.


Παλέτες - Επαγγελματικός Εξοπλισμός\nΣε όλες τις επιχειρήσεις που μεταφέρουν εμπόρευμα, εκτός και εντός του χώρου τους, οι παλέτες, είναι ένα εξάρτημα που είναι απολύτως απαραίτητο. Δεν έχουν όλα τα προϊόντα την ίδια συνοχή και πυκνή μάζα. Σε αυτό ακριβώς χρησιμεύουν οι παλετες.\nΤα εμπορεύματα που χρειάζονται την οποιαδήποτε μεταφορά, στοιβάζονται πάνω στις παλέτες και μεταφέρονται με ασφάλεια και ευκολία. Αν δεν ήταν αυτές θα σκορπίζονταν δεξιά και αριστερά με αποτέλεσμα την ταλαιπωρία των υπαλλήλων, των συνεργατών αλλά και χάσιμο πολύτιμου χρόνου.\nΕπιπροσθέτως εξασφαλίζουν και την προστασία των αγαθών, καθώς δεν τους επιτρέπουν να έρθουν σε άμεση επαφή με το έδαφος. Στη Frigo Hellas, θα βρείτε σίγουρα τις παλέτες που χρειάζεστε στις καλύτερες τιμές της αγοράς.\n110White (ΕΤΟΙΜΟΠΑΡΑΔΟΤΑ) Λευκή Πλαστική Παλέτα - Ευρωπαλέτα (Στατικό φορτίο: 1400kg / 1200x800x135mm) (ΠΡΟΣΦΟΡΑ)\nΕιδική Τιμή 35,00 € Κανονική τιμή 36,00 €\nΠαράδοση 2-3 ημέρες 9στοιχεία


ERGON Insurance: 2 στους 3 θέλουν να κόψουν δαπάνες για να αποταμιεύσουν για τα παιδιά τους\nΤα 2/3 των Ελλήνων γονέων προτιμούν να περιορίσουν τις προσωπικές τους δαπάνες, προκειμένου να εξασφαλίσουν την αποταμίευση ενός κεφαλαίου για το μέλλον των παιδιών τους.\nΤο δύσκολο οικονομικό περιβάλλον της οικονομικής ύφεσης και οι συνθήκες που επικρατούν στην αγορά εργασίας, καθιστούν αβέβαιο το κατά πόσο θα μπορέσουν να τους προσφέρουν μετά από κάποια χρόνια οικονομική στήριξη, με ένα κεφάλαιο ικανό για την επαγγελματική τους αποκατάσταση ή τη φοίτησή τους.\nΈρευνα, μάλιστα, που έγινε στα τέλη του προηγούμενου χρόνου από την ολλανδική εταιρεία Trendbox για τη χώρα μας, έδειξε πως το ποσοστό των Ελλήνων που καταφέρνουν να αποταμιεύουν ένα σταθερό ποσό μηνιαίως φτάνει μόλις το 16%.\nΑν και το διαθέσιμο εισόδημα των Ελλήνων είναι περιορισμένο, ωστόσο, υπάρχουν ευέλικτες λύσεις στην ασφαλιστική αγορά, οι οποίες δίνουν την ευκαιρία, μέσα από χρηματοοικονομικά προϊόντα, να υπάρξει προγραμματισμένη αποταμίευση ή επένδυση, ώστε μετά την πάροδο συγκεκριμένης περιόδου να αξιοποιηθεί το κεφάλαιο για τις σπουδές ή την έναρξη της επαγγελματικής δραστηριότητας του παιδιού.\nΠρόκειται για τα αποταμιευτικά - επενδυτικά προγράμματα, που συνήθως είναι μακράς διάρκειας και έχουν τη μορφή προγραμμάτων με εγγυημένο κεφάλαιο και απόδοση ή προϊόντων unit linked. Στην πρώτη περίπτωση ο πελάτης γνωρίζει από την αρχή πώς θα διαμορφωθεί το ελάχιστο ποσό ασφαλίσματος όταν λήξει η διάρκεια του προγράμματος, ενώ στη δεύτερη δεν υπάρχουν εγγυήσεις, καθώς ο πελάτης μπορεί να έχει υψηλότερες αποδόσεις. Επίσης συχνά τα προγράμματα αυτά μπορούν να συνδυαστούν με προγράμματα υγείας, προκειμένου να δημιουργηθεί ένα\nπλαίσιο ολοκληρωμένης ασφαλιστικής κάλυψης. Αξίζει να σημειωθεί πως τα αποταμιευτικά – επενδυτικά προϊόντα διασφαλίζουν ότι σε περίπτωση απώλειας της ζωής ή ανικανότητας του συμβαλλομένου, το πρόγραμμα συνεχίζεται. Αυτό σημαίνει ότι όταν, για τους παραπάνω λόγους, ο γονέας ή ο συγγενής αδυνατεί να εκπληρώσει τις υποχρεώσεις του προς την ασφαλιστική, καλύπτεται η διάρκεια του προγράμματος μέχρι τη λήξη του.\nΗ χαμηλή ασφαλιστική διείσδυση των αποταμιευτικών – επενδυτικών λύσεων και η συνεχής ανάγκη για μελλοντική μέριμνα, που παραδοσιακά χαρακτηρίζει την ελληνική οικογένεια, δημιουργούν προοπτικές για την ανάπτυξη των ασφαλιστικών εργασιών στον συγκεκριμένο κλάδο.\nΣύμφωνα με την Αρτέμιδα Μαΐλη, από τη Διεύθυνση Marketing και Ανάπτυξης Εργασιών της Eurolife ERB Ασφαλιστικής, «υπάρχει περιθώριο ανάπτυξης των παιδικών ασφαλιστικών προγραμμάτων, καθώς η ανάγκη για αποταμίευση για τα παιδιά συνεχίζει να υφίσταται, παρά την οικονομική κρίση. Μάλιστα φαίνεται να έχει\nενισχυθεί η σημασία και οι αξίες της αποταμίευσης για τις οικογένειες, παρόλο που τα χρήματα που μπορεί να αποταμιεύσει μια οικογένεια είναι λιγότερα από ό,τι στο παρελθόν». Το ίδιο αναφέρει και ο κ. Βασίλης Λυμπέρης, Διευθυντής Πωλήσεων Ατομικών Προϊόντων Δικτύου Face to Face στη MetLife Alico, ο οποίος τονίζει πως\n«παράγοντες όπως το μικρό ποσοστό του πληθυσμού που έχει κάποιου είδους ασφαλιστική κάλυψη, αλλά και οι εξελίξεις στη χώρα μας στον τομέα της κοινωνικής ασφάλισης, καθιστούν την ιδιωτική ασφάλιση απαραίτητη περισσότερο από ποτέ. Ωστόσο, παράγοντες όπως σοβαρότητα, η αξιοπιστία και η φερεγγυότητα μιας ασφαλιστικής εταιρείας καθορίζουν και την ποιότητα των προγραμμάτων της».\nMetLife Alico και Eurolife ERB μιλούν για τα παιδικά προγράμματα\nΒασίλης Λυμπέρης, Διευθυντής Πωλήσεων Ατομικών Προϊόντων Δικτύου Face to Face στη MetLife Alico\nΤο καταναλωτικό κοινό δεν είναι επαρκώς ενημερωμένο σχετικά με το σύνολο των ασφαλιστικών λύσεων που είναι διαθέσιμες και που αφορούν ειδικότερα στην ασφάλιση των παιδιών.\nΗ όποια επικοινωνία έχει υπάρξει σχετικά με προγράμματα, είτε αποταμιευτικά είτε καλύψεων (π.χ. υγείας), είχε χαρακτήρα ευρύτερης ενημέρωσης του καταναλωτικού κοινού, χωρίς όμως να προτείνει λύσεις για συγκεκριμένες ηλικιακές ομάδες.\nH συγκεκριμένη αγορά παρουσιάζει προοπτικές ανάπτυξης. Παράγοντες όπως το μικρό ποσοστό του πληθυσμού που έχει κάποιου είδους ασφαλιστική κάλυψη, αλλά και οι εξελίξεις στη χώρα μας στον τομέα της κοινωνικής ασφάλισης, καθιστούν την ιδιωτική ασφάλιση απαραίτητη περισσότερο από ποτέ.\nΩστόσο, παράγοντες όπως η σοβαρότητα, η αξιοπιστία και η φερεγγυότητα μιας ασφαλιστικής εταιρείας καθορίζουν και την ποιότητα των προγραμμάτων της.\nΤα προγράμματα στα οποία προσανατολίζονται οι καταναλωτές\nΤα προγράμματα που είχαν τη μεγαλύτερη ζήτηση, όπως παρατηρείται τα τελευταία χρόνια, είναι τα προγράμματα υγείας. Επίσης, σημειώνεται αυξανόμενη τάση και στα προγράμματα unit linked.\nΆρτεμις Μαΐλη, Διεύθυνση Marketing & Ανάπτυξης Εργασιών της Eurolife ERB Ασφαλιστικής\nΗ αποταμίευση για τα παιδιά αποτελεί στόχο κάθε ελληνικής οικογένειας. Σύμφωνα με πρόσφατη έρευνα αγοράς, που διεξήγαγε η Eurolife ERΒ σε συνεργασία με μεγάλη εταιρεία ερευνών, το 65% των γονέων προτιμούν να περιορίσουν οι ίδιοι τις δικές τους ανάγκες, με σκοπό να αποταμιεύσουν για τα παιδιά τους. Κάτι τέτοιο είναι λογικό: τα παιδιά χρειάζονται την προστασία και τη φροντίδα μας, καθώς αποτελούν τη μεγάλη μας αδυναμία, την ελπίδα και το μέλλον μας.\nΑπό τα στοιχεία της παραπάνω έρευνας προκύπτει πως το καταναλωτικό κοινό, συνήθως, καλύπτει τη συγκεκριμένη ανάγκη μέσω τραπεζικών λογαριασμών ταμιευτηρίου. Ο γονέας δεν είναι εξοικειωμένος ώστε να αναζητήσει από τον ασφαλιστικό του συνεργάτη ένα παιδικό αποταμιευτικό πρόγραμμα, είναι όμως δεκτικός να μάθει και αντιλαμβάνεται αμέσως τα πλεονεκτήματα ενός τέτοιου προγράμματος.\nΕπομένως, θεωρούμε πως υπάρχει περιθώριο ανάπτυξης των παιδικών ασφαλιστικών προγραμμάτων, καθώς η ανάγκη για αποταμίευση για τα παιδιά συνεχίζει να υφίσταται, παρά την οικονομική κρίση. Μάλιστα φαίνεται να έχει ενισχυθεί η σημασία και οι αξίες της αποταμίευσης για τις οικογένειες, παρόλο που τα χρήματα που μπορεί να αποταμιεύσει μια οικογένεια είναι λιγότερα από ό,τι στο παρελθόν.\nΌταν η αποταμίευση γίνει μέρος του οικογενειακού προϋπολογισμού από τα πρώτα χρόνια ενός παιδιού, ακόμα και με μικρά ποσά, χρόνο με το χρόνο, θα αποτελεί μια μεγάλη επένδυση, έτοιμη ν’ αποδώσει.\nΕτικέτες ΑΣΦΑΛΙΣΗ , ΕΛΛΑΔΑ , ΝΟΣΟΚΟΜΕΙΑ , ΝΟΣΟΚΟΜΕΙΑΚΟ ΠΡΟΓΡΑΜΜΑ , ΟΙΚΟΓΕΝΕΙΑ , ΠΑΙΔΙΑ , ΠΑΙΔΙΚΑ ΠΡΟΓΡΑΜΜΑΤΑ , ΠΡΟΪΟΝΤΑ , EFG , ERB , EUROLIFE


Ρομαντικό βράδυ στην Καρα'ι'βική βλέπωντας Μαρμίτα...! | Marmita Sports | Νέα - Live Εκπομπές\nΡομαντικό βράδυ στην Καρα’ι’βική βλέπωντας Μαρμίτα…!\nΗ ομάδα του marmita-sports σεβόμενη το γεγονός ότι μπορεί να έχασες κάποια ζωντανή μας μετάδοση ,εργάζεται πυρετωδώς για να σου σερβίρει τα καλύτερα στιγμιότυπα σε ολιγόλεπτα βιντεάκια τα οποίαδημοσιεύονται ανά τακτά χρονικά διαστήματα ! Ελπίζουμε να τα απολαμβάνεις ! Αν θέλεις να στηρίξειςτην προσπάθεια μας μπορείς να κάνεις μια εγγραφή στο κανάλι μας στο youtube “Marmita-sports” ,


Δραση στο Ωραιοκαστρο: 01/20/19\nΤο συλλαλητήριο της ντροπής(Φρούτσου, φρούτσου το φουστάνι, πάρτε μας, Αμερικάνοι) – του Στέλιου Κανάκη\nΑπό iraklis3 στο Ιάν 19, 2019 Ματιές στην Επικαιρότητα\nΑναρτήθηκε από Δραση στο Ωραιοκαστρο στις 2:36:00 μ.μ. 1 σχόλιο:\nΧάντρα στο κομπολόι των διευθετήσεων ΗΠΑ - ΝΑΤΟ - ΕΕ στα Βαλκάνια\nΤο παζάρι σε Κοσσυφοπέδιο και Σερβία, η λεγόμενη «Μεγάλη Αλβανία» και ο σχεδιασμός των ΑμερικανοΝΑΤΟικών\nΤο προτεκτοράτο του Κοσσόβου γίνεται μοχλός για τα αμερικανοΝΑΤΟικά σχέδια στην περιοχή το επόμενο διάστημα\nΚαθημερινά επιβεβαιώνεται ότι η συμφωνία των Πρεσπών, στο πλαίσιο του ευρωατλαντικού σχεδιασμού στην περιοχή, προορίζεται να αποτελέσει «πρότυπο» και μέσο πίεσης για άλλες διευθετήσεις, με τη σφραγίδα των ΑμερικανοΝΑΤΟικών, ιδιαίτερα στο ζήτημα του Κοσσυφοπεδίου, που αποτελεί ευρωΝΑΤΟικό προτεκτοράτο.\nΜάλιστα, ο σοσιαλδημοκράτης Πρόεδρος της ΠΓΔΜ Ζόραν Ζάεφ το διατύπωσε με σαφήνεια σε συνέντευξή του στην «Εφημερίδα των Συντακτών», ότι οι ηγέτες στα δυο αυτά κράτη «μετά την εφαρμογή της συμφωνίας των Πρεσπών θα είναι περισσότερο εκτεθειμένοι για να βρουν λύση».\nΕδειξε και με αυτόν τον τρόπο ότι στο ρευστό περιβάλλον της Βαλκανικής, όπου συγκρούονται ισχυρά γεωπολιτικά συμφέροντα, η συμφωνία Τσίπρα - Ζάεφ δεν είναι τίποτα περισσότερο από μια χάντρα στο κομπολόι των διευθετήσεων που προωθεί ο αμερικανοΝΑΤΟικός παράγοντας, για να κατοχυρώσει και να επεκτείνει τα συμφέροντά του στην περιοχή, βάζοντας «πάγο» στην επιρροή της Ρωσίας και άλλων δυνάμεων.\nΉταν 12 Δεκεμβρίου του 2016, όταν η Oxfam εξέδωσε μία από τις συνηθισμένες λίστες της με τους 15 μεγαλύτερους φορολογικούς παραδείσους, που δεν συνεργάζονται καν με τις διεθνείς αρχές για την καταπολέμηση της φοροδιαφυγής. «Πολλές από τις χώρες της λίστας έχουν εμπλακεί σε σκάνδαλα», σημείωνε η Oxfam, αναφέροντας μάλιστα το παράδειγμα της Ιρλανδίας και τη συμφωνία της με την Apple για φορολογικό συντελεστή 0,005%. Μία Apple, που έχει αποθεματικά που αγγίζουν τα 100 δισεκατομμύρια δολάρια (!), αλλά φτιάχνει τα προϊόντα της σε εργοστάσια στην Κίνα, που οι αυτοκτονίες είναι συχνό φαινόμενο και οι απάνθρωπες συνθήκες εργασίας κάτι παραπάνω από αυτονόητες.\nΤο συλλαλητήριο της ντροπής (Φρούτσου, φρούτσου το...\nΧάντρα στο κομπολόι των διευθετήσεων ΗΠΑ - ΝΑΤΟ - ...


Βήμα προς βήμα οι οδηγίες για την Ηλεκτρονική Εγγραφή σε ΕΠΑΛ και ΓΕΛ | AlfaVita - Εκπαιδευτικό Ενημερωτικό Δίκτυο\nΒήμα προς βήμα οι οδηγίες για την Ηλεκτρονική Εγγραφή σε ΕΠΑΛ και ΓΕΛ\nΔημοσιεύτηκε: Τρίτη, 15 Μάιος, 2018 - 19:47 | Στην Κατηγορία:\nΟι γονείς-κηδεμόνες των ανήλικων μαθητών/τριών ή οι ενήλικοι/κες μαθητές/τριες που επιθυμούν να εγγραφούν, να ανανεώσουν την εγγραφή τους ή να μετεγγραφούν σε οποιαδήποτε τάξη Ημερησίων και Εσπερινών ΕΠΑ.Λ για το σχολικό έτος 2018-2019, υποβάλλουν Ηλεκτρονική Αίτηση Εγγραφής - Δήλωση Προτίμησης για τα ΕΠΑ.Λ., μέσω της εφαρμογής e-εγγραφές στην ηλεκτρονική διεύθυνση που θα βρείτε ΕΔΩ, συμπληρώνοντας όλα τα απαραίτητα στοιχεία, από τις 14 Μαΐου 2018 και ώρα 10:00 έως τις 31 Μαΐου 2018 και ώρα 14:00.\n- Στην περίπτωση ανήλικων μαθητών/τριών ή ενήλικων προστατευόμενων μελών που δε διαθέτουν κωδικούς taxis, χρησιμοποιούνται οι κωδικοί taxis του κηδεμόνα που έχει καταχωρηθεί και στο ΠΣ myschool της σχολικής μονάδας, ή του κατά το νόμο υπευθύνου αντίστοιχα. Στην περίπτωση αυτή, απαιτείται αποδεικτικό έγγραφο δημόσιας αρχής για την ολοκλήρωση της εγγραφής τους στο σχολείο.\n- Στην περίπτωση ενήλικων μαθητών/τριών χρησιμοποιούνται οι προσωπικοί τους κωδικοί taxis. (Σε αυτή την περίπτωση οι ενήλικοι/ες μαθητές/τριες θα πρέπει να έχουν καταχωρηθεί ως κηδεμόνες στο ΠΣ myschool της σχολικής μονάδας).\n- Στην περίπτωση κατά την οποία οι αιτούντες/αιτούσες κηδεμόνες ή ενήλικοι/ες μαθητές/τριες δε διαθέτουν κωδικούς taxis, οφείλουν να προβούν σε όλες τις απαραίτητες ενέργειες προκειμένου να τους αποκτήσουν έγκαιρα.


Η κακή στάση οφείλεται κατά μεγάλο ποσοστό στην ανελαστικότητα συγκεκριμένων μυών, και σε μικρότερο ποσοστό σε κάποια γενετικά χαρακτηριστικά. Το πρώτο στάδιο της διόρθωσης, είναι η εξέταση της στάσης του σώματος από έναν εξειδικευμένο καθηγητή φυσικής αγωγής. Η εξέταση αυτή θα δείξει από ποιους μύες ξεκινάει το πρόβλημα, ποια είναι τα γενετικά χαρακτηριστικά της κακής στάσης, ποιοι είναι οι μύες που πρέπει να δυναμώσουν, ποιοι είναι αυτοί που πρέπει να αποκτήσουν ελαστικότητα, καθώς και διάφορες άλλες σημαντικές πληροφορίες.\nΣτη συνέχεια, σχεδιάζεται ένα πρόγραμμα άσκησης που βασίζεται σε ασκήσεις ευλυγισίας, δηλαδή διατάσεις. Οι διατάσεις είναι αυτές που θα δώσουν ελαστικότητα στους μύες που δημιουργούν το πρόβλημα, και θα διορθώσουν τη στάση. Παράλληλα, ακολουθείται ένα εξειδικευμένο πρόγραμμα μυϊκής ενδυνάμωσης, βασισμένο απόλυτα στις ανάγκες του ατόμου. Το πρόγραμμα διόρθωσης της στάσης μπορεί να ακολουθείται παράλληλα με οποιονδήποτε άλλον προπονητικό στόχο έχει ο ασκούμενος.\nΠότε θα φανούν τα αποτελέσματα; Ακολουθώντας πιστά το πρόγραμμα άσκησης, τα αποτελέσματα θα αρχίσουν να φαίνονται στις πρώτες 6-8 εβδομάδες, ανάλογα το επίπεδο και την ηλικία του ατόμου. Όπως και όλοι οι άλλοι προπονητικοί στόχοι, απαιτεί χρόνο, επιμονή και συντήρηση. Το αποτέλεσμα όμως θα δικαιώσει, γιατί καλύτερη στάση σημαίνει καλύτερη ποιότητα ζωής.


Νέα επίθεση του συριακού στρατού σε τουρκικό παρατηρητήριο στην Ιντλίμπ | Pronews\n16/06/2019 - 13:27\nΝέα επίθεση του συριακού στρατού σε τουρκικό παρατηρητήριο στην Ιντλίμπ\nΟι δυνάμεις του καθεστώτος Μπασάρ αλ-Άσαντ επιτέθηκαν σε ένα τουρκικό παρατηρητήριο στη Συρία το οποίο ανταπέδωσε τα πυρά με βολές βαρέων όπλων, ανέφερε την Κυριακή το υπουργείο Άμυνας της Τουρκίας.\nΣε δήλωση του, το υπουργείο είπε ότι οι δυνάμεις του καθεστώτος ξεκίνησαν μια επίθεση πυροβολικού από την περιοχή Tall Bazan της περιοχής Idlib στην περιοχή Murak, όπου βρίσκεται ένα τουρκικό παρατηρητήριο.\nΕίπε ότι η επίθεση του καθεστώτος ήταν "σκόπιμη" και είχε αντίποινα με βαριά όπλα.\nΠαρουσιάστηκαν μερικές υλικές ζημίες, αλλά χωρίς απώλειες.\nΗ δήλωση ανέφερε ότι υπάρχει συνεννόηση με τη Μόσχα και ότι η κατάσταση παρακολουθείται στενά.\nΤο Σάββατο, ο τουρκικός στρατός έστειλε ενισχύσεις σε άλλο σημείο παρατήρησης στο Idlib κοντά στο Zawiya, στο οποίο επιτέθηκαν οι δυνάμεις του καθεστώτος την περασμένη εβδομάδα και άφησαν τραυματίες τρεις Τούρκους στρατιώτες.\nΑν και η Τουρκία και η Ρωσία συμφώνησαν να σταματήσουν τις πράξεις επιθετικότητας και να μετατρέψουν την Idlib σε ζώνη αποκλιμάκωσης, το συριακό καθεστώς παραβιάζει συνεχώς την κατάπαυση του πυρός, ξεκινώντας συχνές επιθέσεις μέσα στη ζώνη αποκλιμάκωσης.\nΗ Συρία έχει εγκλωβιστεί σε έναν φαύλο εμφύλιο πόλεμο από τις αρχές του 2011, όταν το καθεστώς Assad κλυδωνίστηκε από τις διαδηλώσεις υπέρ της δημοκρατίας.\nΑπό τότε, εκατοντάδες χιλιάδες άνθρωποι έχουν σκοτωθεί και περισσότεροι από 10 εκατομμύρια άνθρωποι έχουν εκτοπιστεί, σύμφωνα με αξιωματούχους του ΟΗΕ.


Σέλλανα: Κανονικά στο πρωτάθλημα - Ολοκλήρωσε οκτώ μεταγραφές! - Regista.gr\nΓ’ ΕθνικήΣέλλανα: Κανονικά στο πρωτάθλημα – Ολοκλήρωσε οκτώ μεταγραφές!\nΚανονικά θα μετάσχει στο πρωτάθλημα της Γ΄ Εθνικής η ομάδα του Α.Ο. Σελλάνων. Eπίσης η ομάδα από το Προάστιο ενημέρωσε πως απέκτησε και οκτώ ποδοσφαιριστές ενόψει των υποχρεώσεων της για τον 3ο όμιλο.\nΙωάννης Νικολακούλης, 18 ετων, τερματοφύλακας από Δαμασιακό\nΑλεξάντερ Ντόντα 20 ετων, μπακ-χαφ, Νεοχώρι Τρικάλων\nΗλίας Παππάς μέσος, 24 ετών από Καλογριανα\nΣταθάκος Δημήτριος, μέσος 19 ετών Λάρισα\nΚαλφούντζος Δημήτριος 20 ετών ακραίος οπισθοφύλακας από Ηρόδοτο\nΓεωργατζάς Θωμάς 19 ετών, μέσος από Ελπίδα Σαπων Κομοτηνής\nΑετόπουλος Ελευθέριος 19 ετών ακραίος οπισθοφύλακας, ΑΕΛ\nΕυάγγελος Φώτης Καμινάδες 16 ετών\nΕυχόμαστε σε όλους υγεία και πολλές ποδοσφαιρικές χαρές με την ομάδα μας.Παράλληλα εντείνονται οι προσπάθειες για περαιτέρω ενίσχυση σε συγκεκριμένες θέσεις σύμφωνα με τις υποδείξεις του προπονητικού επιτελείου.\nΗρακλής: Η εικόνα του νέου γηπέδου ανάμεσα σε Ιβανώφειο-Κατσάνειο!\nΤρίκαλα: Στα οκτώ παρέμειναν τα κρούσματα κορονοΐου


Drama Town: Ο τοίχος και η λυπητερή του ΣΥΡΙΖΑ\nΟ τοίχος και η λυπητερή του ΣΥΡΙΖΑ\nΑυτό που ο Πρωθυπουργός στη Βουλή παρουσίασε περίπου ως κατόρθωμα - επικαλούμενος μάλιστα σχετικό άρθρο σε ημερήσια εφημερίδα - ότι χτύπησε δηλαδή «το ξεροκέφαλό του στον τοίχο των δανειστών και το μάτωσε αλλά και ο τοίχος ράγισε» δεν είναι κάτι για το οποίο πρέπει να παινεύεται ο κ.Τσίπρας.....\nΔιότι υπάρχουν εκατοντάδες χιλιάδες πολίτες που αφού πέρασαν πέντε χρόνια λιτότητας και αιματηρών θυσιών και περίμεναν η χώρα να πάρει μία ανάσα μπας και μπορέσουν να ορθοποδήσουν βρέθηκαν και πάλι - όχι μόνο επειδή ο κ.Τσίπρας είναι ξεροκέφαλος,αλλά κι επειδή κέρδισε την εξουσία υποσχόμενος απίθανα παραμύθια στον κόσμο - να έχουν μπροστά τους τώρα άλλα τρία χρόνια μνημονίων και νέας λιτότητας από την οποία κινδυνεύουν να καταστραφούν εντελώς οικονομικά και προσωπικά.\nΆνθρωποι σαν τον ιδιοκτήτη του μικρού τουριστικού πρακτορείου ο οποίος - όπως έδειξαν τα δελτία ειδήσεων - συνάντησε χτες το πρωί στο δρόμο τον κ. Βαρουφάκη και βρήκε το κουράγιο να του διαμαρτυρηθεί για την ακολουθούμενη το τελευταίο εξάμηνο αλλοπρόσαλλη οικονομική πολιτική του ΣΥΡΙΖΑ που στράγγιξε την οικονομία και έδωσε την χαριστική βολή στην επιχείρησή του.\nΜισθωτοί που τα τελευταία πέντε χρόνια πλήρωσαν όλους τους φόρους τους εξανεμίζοντας το κομπόδεμά μιας ζωής, μικρομεσαίοι επιχειρηματίες που πάλεψαν με νύχια και με δόντια να κρατήσουν ανοικτή την επιχείρησή τους, ή άλλοι που έχασαν την δουλειά τους ή είδαν την μικρή τους επιχείρηση να κλείνει και ήλπιζαν πως τα πράγματα θα φτιάξουν μετά τις υποσχέσεις του κ.Τσίπρα και διαψεύστηκαν οικτρά, ενώ καλούνται πάλι να πληρώσουν την «λυπητερή ΣΥΡΙΖΑ».\nΌλοι αυτοί που καλούνται και πάλι να βάλουν το χέρι βαθιά στην τσέπη δεν ενδιαφέρονται αν ο τοίχος των δανειστών ράγισε. Εάν τα δίκαια αιτήματα της Ελλάδας έγιναν γνωστά με την παρολίγο αυτοχειρία της χώρας σε ζωντανή μετάδοση σε όλο τον κόσμο. Εάν η νεοφιλελεύθερη πτέρυγα της Ευρώπης γρατζουνίστηκε πολιτικά από την παραδειγματική οικονομική καταστροφή της χώρας με καθοδήγηση Τσίπρα.\nΚαι για να το δούμε ποιο κυνικά - οι πολιτικοί πειραματισμοί του κ.Τσίπρα δεν θα έχουν κανένα ουσιαστικό αντίκτυπο ούτε στον ίδιο τον Πρωθυπουργό ούτε στους «πυροβολημένους» της Αριστερής Πλατφόρμας που ήθελαν να μπουκάρουν στο Νομισματοκοπείο και να μοιράσουν πλαστά ευρώ, ούτε στους χιλιάδες ημετέρους της "πρώτης φοράς Αριστερά" που ζεσταίνουν στις καρέκλες τους στην κρατική μηχανή.\nΑυτοί που θα κληθούν να πληρώσουν την λέζα - όπως λέει ο λαός - είναι οι απλοί άνθρωποι.Οι μη προνομιούχοι τους οποίους λέει ότι θέλει να υπερασπισθεί και να προστατεύσει ο κ.Τσίπρας και η κυβέρνησή του. Οι μισθωτοί, οι συνταξιούχοι, οι μικρομεσαίοι επιχειρηματίες. Που καλούνται και πάλι να υποστούν ένα τρίτο μνημόνιο 12 - 13 δισεκατομμυρίων ευρώ ενώ θα μπορούσαν να είχαν πάρει μια ανάσα αν επέτρεπε ο κ.Τσίπρας την κυβέρνηση Σαμαρά - Βενιζέλου να ολοκληρώσει το έργο της.\nΚαι αυτό δεν είναι κατόρθωμα είναι κατάντια. Ιδιαίτερα μάλιστα όταν το αποτέλεσμα ήταν προδιαγεγραμμένο. Όλοι οι γνωστικοί άνθρωποι στην Ελλάδα και τον υπόλοιπο κόσμο προειδοποιούσαν τον κ.Τσίπρα να δείξει σωφροσύνη γιατί η διαφορά ισχύος είναι τόσο μεγάλη που μια σύγκρουση με την Ευρώπη θα διαλύσει τη χώρα.\nΟ κ. Τσίπρας επέλεξε να γίνει περήφανος μάρτυρας. Παρασύροντας στο σταυρό όλους τους Έλληνες. Ε γι αυτό δεν πρέπει να παινεύεται αλλά να ζητεί συγγνώμη.\nΑναρτήθηκε από drama-town στις 8:09 π.μ.


Ανακοίνωση της Αριστερής Παρέμβασης στη Θεσσαλία για την πανδημία\nΠολιτικές κυβερνήσεων & ΕΕ υπεύθυνες για την διάλυση του δημοσίου συστήματος υγείας\n25 Μαρτίου 2020, 21:20\nΖούμε τις τελευταίες μέρες μία ιδιότυπη κατάσταση. Οι σύγχρονες κοινωνίες δοκιμάζονται στο επίπεδο των δομών τους, των κοινωνικών τους αξιών και κυρίως στο επίπεδο των πολιτικών τους προτεραιοτήτων.\nΗ εξάπλωση του ιού COVID-19, πλήττει την κοινότητα και απειλεί τη ζωή και την υγεία μας. Η σοβαρότητα της κατάστασης είναι δεδομένη, όσο δεδομένη είναι και η δυσκολία που έχει να την αντιμετωπίσει το βαριά τραυματισμένο σύστημα δημόσιας υγείας μετά από τον ολοκληρωτικό πόλεμο που του κήρυξαν οι εκπρόσωποι της “ιδιωτικής πρωτοβουλίας”, της καταστροφής της καθολικότητας της υγειονομικής περίθαλψης και της εμπορευματοποίησης και κοστολόγησης της ανθρώπινης ζωής.\nΤο σύγχρονο επιχειρηματικό κράτος προσανατόλισε όλες του τις δομές, σε επιχειρηματικά μοντέλα με πλήρη υπακοή σε ανταποδοτικά κριτήρια που αντικειμενικά ποδοπατούσαν κάθε κοινωνικό ή υγειονομικό κανόνα. Έχοντας λοιπόν ως λογική ότι η υγεία είναι ένα τεράστιο πεδίο επιχειρηματικής δραστηριότητας και κερδοσκοπίας επιδόθηκαν σε έναν ανελέητο αγώνα αρχικά απαξίωσης και στη συνέχεια σφαγιασμού του δημόσιου συστήματος υγείας. Αυτό μεταφράζεται στη σημερινή κατάσταση πως με τα 560 κρεβάτια ΜΕΘ και με ένα ελλιπέστατο ιατρικό και νοσηλευτικό προσωπικό που βρίσκεται στα όρια της εξόντωσης, δίνοντας μια υπεράνθρωπη μάχη, δίχως τα απαραίτητα υλικά προστασίας (μάσκες, αναπνευστήρες ), φαντάζει αδύνατη η εξυπηρέτηση όλων των περιστατικών σε μια περίοδο επιδημίας. Το σύστημα εξάλλου έχει αποφασίσει να κάνει επιλογή στην “αξία της ζωής” (βλ. δηλώσεις Τσιόδρα 21/03)... Ο απόηχος των δηλώσεων των κατά καιρούς υπουργών Υγείας ότι θέλουν τη δόξα των απολύσεων δική τους κάποιων άλλων που ζητούσαν από τον ραδιοτηλεοπτικό γαλαξία την κατεδάφιση των νοσοκομείων... γιατί είναι νοσογόνα, δείχνουν ξεκάθαρα τις προθέσεις ενός ανθρωποφάγου μοντέλου που βάζει τις ανθρώπινες ανάγκες στην άκρη προκρίνοντας τις ιδιωτικοποιήσεις ως την απόλυτη ... θεραπεία.\nΣε αυτή την κατεύθυνση πρωτοπόρα η Θεσσαλία... Η μετατροπή της Λάρισας σε κέντρο ιδιωτικής ιατρικής με δεκάδες ιδιωτικές κλινικές που ξεφύτρωναν σαν μανιτάρια, εγκαινιάζονταν με τις ευλογίες όλης της πολιτικής και οικονομικής ελίτ (βλ. εγκαίνια “ANIMUS” Μάρτης 2019)και διαφημίζονταν με κάθε μέσο, αποτελεί τη σφραγίδα ενός εγκλήματος με ονοματεπώνυμο. Οι ιδιοκτήτες τους, βασικά μέλη των επιχειρηματικών λόμπι της περιοχής (πρόεδρος του ΣΕΒΘ – Νταβέλλης), “κολλητοί” των πολιτικών κεφαλών του τόπου που προσκαλούνταν ακόμα και σε περιφερειακά συμβούλια από τον περιφερειάρχη (28/11/2016). Η Αριστερή Παρέμβαση στη Θεσσαλία υπογράμμιζε στη διακήρυξη της: “Σήμερα υπάρχουν ιδιωτικές μονάδες υγείας που, λόγω της αποχής του κράτους από τις νέες επενδύσεις στην υγεία, έχουν καταστεί αναγκαίες για την περίθαλψη του πληθυσμού. Διεκδικούμε την επίταξη αυτών των μονάδων από το δημόσιο...". Αν λοιπόν χθες ήταν εγκληματική η πριμοδότηση της ιδιωτικής υγείας σήμερα εν μέσω πανδημίας είναι δολοφονική η μη ένταξη αυτών των μονάδων μέσω επίταξης στο μηχανισμό στήριξης της δημόσιας υγείας.\nΥπότιλος: Πολιτικές κυβερνήσεων & ΕΕ υπεύθυνες για την διάλυση του δημοσίου συστήματος υγείας


Οι ΥΠΑΜ Τουρκίας και Κατάρ στην Λιβύη-Το σχέδιο της Μουσουλμανικής Αδελφότητας για κυριαρχία σε Μεσόγειο και Β.Αφρική – CrashOnline.gr | Η Online έκδοση του περιοδικού CRASH!\nΟι ΥΠΑΜ Τουρκίας και Κατάρ στην Λιβύη-Το σχέδιο της Μουσουλμανικής Αδελφότητας για κυριαρχία σε Μεσόγειο και Β.Αφρική\nΤουρκία και Κατάρ προωθούν την ατζέντα της Μουσουλμανικής Αδελφότητας την οποία ελπίζουν ότι θα την δουν να ξανακαταλαμβάνει την εξουσία μια μέρα και στην Αίγυπτο. Θεωρούν ότι αν επικρατήσουν στην Λιβύη εύκολα θα μπορούν να στηρίξουν τις δυνάμεις της Αδελφότητας και στην Αίγυπτο λόγω της εγγύτητας. Στην Τυνησία ήδη κυριαρχεί.\nΌμως μέχρι σήμερα έχει φανεί πως οι δυνάμεις των ισλαμιστών δεν επαρκούν για να καταλάβουν την Σύρτη. Η Άγκυρα θέλει την κατάληψη της πόλης για να μπορέσει να βάλει «χέρι» η ίδια στις πλουσιότατες πετρελαιοπηγές.\nΕπικοινωνία Πούτιν με Ερντογάν-Ούτε «κουβέντα» για τα ελληνοτουρκικά


Ο Οικονομικός Ταχυδρόμος (ot.gr) επέστρεψε! - Ειδήσεις - νέα - Το Βήμα Online\nΟ Οικονομικός Ταχυδρόμος, με τη βαριά ιστορία στην οικονομική ζωή του τόπου, επέστρεψε. Από την περασμένη Τρίτη ξανασυντάθηκε με τους αναγνώστες που τον θυμούνται ακόμη στην έντυπη μορφή αλλά περνώντας στην ψηφιακή εποχή.\nΦιλοδοξία του Ομίλου μας της Αλτερ Εγκο, είναι ο Οικονομικός Ταχυδρόμος – ot.gr – να αποτελέσει ξανά τον οικονομικό σύμβουλο που κάθε πολίτης έχει ανάγκη σε μια εποχή σημαντικών αλλαγών και μεγάλων προσδοκιών. Για να συμβάλει ξανά όχι μόνο στην οικονομική ενημέρωση αλλά και στην οικονομική παιδεία της ελληνικής κοινωνίας.\nΟ Οικονομικός Ταχυδρόμος εκδόθηκε για πρώτη φορά το 1926 και έως το 1944 κυκλοφορούσε ως εβδομαδιαία οικονομική εφημερίδα. Επανεκδόθηκε το 1954 ως εβδομαδιαία οικονομική επιθεώρηση και έτσι κυκλοφορούσε έως το 2000. Από το 2000 και μετά κυκλοφορούσε ως ένθετο στην εφημερίδα «ΤΟ ΒΗΜΑ» μέχρι το 2004 και από το 2017 και μετά κυκλοφορούσε δύο φορές το χρόνο ως η μεγάλη Ειδική Εκδοση αφιερωμένη στην οικονομία, με «ΤΟ ΒΗΜΑ της ΚΥΡΙΑΚΗΣ».\nΟλο αυτό το διάστημα αποτέλεσε το σημείο αναφοράς για την οικονομική ενημέρωση αλλά και ταυτόχρονα ένα οικονομικό εγχειρίδιο που για χιλιάδες αναγνώστες ήταν ο τρόπος για να μυηθούν στην οικονομική επιστήμη και να κατανοήσουν τα οικονομικά φαινόμενα. Ο Οικονομικός Ταχυδρόμος, τον οποίο κι εμείς πήραμε στα χέρια μας στα άγουρα χρόνια της φοιτητικής ζωής στα οικονομικά πανεπιστήμια της χώρας, δίδαξε γενιές.\nΤο νήμα αυτής της ιστορίας σε έναν νέο αιώνα και στην ψηφιακή εποχή συνεχίζει η ιστοσελίδα ot.gr και το ανθρώπινο δυναμικό της.\nΜε επιμονή στις ίδιες αρχές της ανεξαρτησίας, της στήριξης της επιχειρηματικότητας και της ανάπτυξης, της πολυφωνίας, με ενημέρωση σε πραγματικό χρόνο για όλες τις ελληνικές και ξένες αγορές, την αγορά συναλλάγματος, την αγορά παραγώγων. Με συνεργασίες με πανεπιστημιακούς και σημαντικές διεθνείς συνεργασίες: Financial Times, Wall Street Journal, The Economist, Barron’s, Reuters Breaking News, CNBC.\nΤην ευθύνη του ot.gr έχει ο Λευτέρης Χαραλαμπόπουλος, διευθυντής Ψηφιακών Μέσων της Αλτερ Εγκο, με συμβούλους έκδοσης τους διευθυντές του «ΒΗΜΑΤΟΣ» Αντώνη Καρακούση και των «ΝΕΩΝ» Γιώργο Μαντέλα.\nΔιευθυντής σύνταξης είναι o Χρήστος Δόγας, με ειδικό σύμβουλο τον Κώστα Τσαούση, αρχισυντάκτρια την Ανδρομάχη Παύλου και υπεύθυνο News Project τον Ανδρέα Παναγόπουλο.\nΗ συντακτική ομάδα αποτελείται από τους Γιάννη Αγουρίδη, Θανάση Αδαμόπουλο, Μαρία Βουργάνα, Προκόπη Γιόγιακα, Ξανθή Γούναρη, Ναταλία Δανδόλου, Μελίνα Ζιάγκου, Κώστα Ιωαννίδη, Γιώργο Κανελλόπουλο, Λάμπρο Καραγεώργο, Αλέξανδρο Καψύλη, Ολγα Κλώντζα, Χρήστο Κολώνα, Δημήτρη Μανιάτη, Τάσο Μαντικίδη, Αγη Μάρκου, Γιώργο Παυλόπουλο, Γιώργο Πολύζο, Αρη Ραβανό, Δημήτρη Σταμούλη, Ελένη Στεργίου, Μάχη Τράτσα και Ευθύμη Τσιλιόπουλο.\nΗ ιστορία λοιπόν συνεχίζεται με την αρθρογραφία της «παλιάς φρουράς», τους Γιάννη Μαρίνο, Δημήτρη Ευαγγελοδήμο, Παύλο Κλαυδιανό, Αθανάσιο Παπανδρόπουλο και Δημήτρη Στεργίου και αναλύσεις από τους Κώστα Αντωνάκο, Βασίλη Κώτση, Σεραφείμ Πολίτη, Ντίνο Σιωμόπουλο, Ζώη Τσώλη και Νίκο Φιλιππίδη.\nΤο «χορταστικό» περιεχόμενο συμπληρώνουν ειδικοί συνεργάτες για φορολογικά, ασφαλιστικά και εργασιακά θέματα, οι Απόστολος Αλωνιάτης, Δαμιανός Ευστρατιάδης, Γιώργο Κορομηλάς και Παλαιολόγος Λιάζος.\nWeb developer είναι ο Λάμπρος Ντόκας, ενώ την εμπορική διεύθυνση έχει η Πέννυ Λάγκα.


Μόσιαλος κορωνοϊός: «Άνοιξε ο δρόμος για την σταδιακή άρση των περιορισμών στην Ελλάδα» - Hellenic Voice\nΑρχική Ελλαδα Μόσιαλος κορωνοϊός: «Άνοιξε ο δρόμος για την σταδιακή άρση των περιορισμών στην...\nΜόσιαλος κορωνοϊός: «Άνοιξε ο δρόμος για την σταδιακή άρση των περιορισμών στην Ελλάδα»\nΜόσιαλος κορωνοϊός: Στη σημασία επίδειξης πειθαρχίας, για πολλούς μήνες, εστίασε ο Ηλίας Μόσιαλος ώστε να μην παρατηρηθούν δυσάρεστες ανατροπές. Μιλώντας στον ΣΚΑΙ, για την επόμενη μέρα του κορωνοϊού, ο καθηγητής Πολιτικής της Υγείας στο London School of Economics και εκπρόσωπος της Ελληνικής Κυβέρνησης στους διεθνείς οργανισμούς για τον ιό, τόνισε ότι έχει ανοίξει «ο δρόμος για την σταδιακή άρση των περιορισμών στην Ελλάδα καθώς έχουμε πολύ καλά αποτελέσματα μέχρι στιγμής από την εφαρμογή τους».\n«Πειθαρχία θα πρέπει να δείξουμε και για πολλούς επόμενους μήνες» τονίζει, πάντως, ο καθηγητής, εξηγώντας πως εάν αρχίσουμε να έχουμε αποκλιμάκωση αυτό σημαίνει πως θα πρέπει να πάρουμε ένα μεγαλύτερο ρίσκο αφού ο κορωνοιός δεν έχει εξαλειφθεί από την ανθρωπότητα κι επομένως θα πρέπει να είμαστε πάρα πολύ προσεκτικοί από εδώ και πέρα, επιστρέφοντας σταδιακά στην καθημερινότητα μας.\nΕάν, τα καταφέρουμε και είμαστε πολύ προσεκτικοί, τότε η αποκλιμάκωση θα είναι μεγαλύτερης εμβέλειας, αναφέρει.\nΟ κ. Μόσιαλος επεσήμανε ως πρωτοφανές γεγονός το ότι ο μισός πλανήτης «έκλεισε» προκειμένου να αντιμετωπιστεί η πανδημία και αντιπαρέβαλε το ότι αυτή δεν έχει εξελιχθεί μέχρι στιγμής σε άλλες περιοχές του κόσμου όπως η Αφρική ή στην Κεντρική και την Λατινική Αμερική αλλά ο υπόλοιπος κόσμος, που ήδη επλήγη από τον κορωνοιό, σταδιακά θα επανέρχεται στην κανονικότητα ενώ το πρόβλημα θα υπάρχει ακόμα.\nΠροηγούμενο άρθροΆσχημα τα νέα για τον Κώστα Μήτρογλου\nΕπόμενο άρθροIαπωνία κορωνοϊός: Ανησυχία του Π.Ο.Υ. για την εξάπλωση του ιού στη χώρα\nΧρήση μάσκας: Αυτά είναι τα μέτρα που ισχύουν από σήμερα – Πώς θα γίνονται οι νυχτερινές μετακινήσεις\nΔίκη Χρυσής Αυγής Χρήστος Παππάς: Θρίλερ με την εξαφάνισή του – Τι απαντά το υπουργείο Προστασίας του Πολίτη\nΚορωνοϊός νεκροί: Άλλοι δύο θάνατοι από την πανδημία στην Ελλάδα


Kαρούσος: Ανακοίνωσε ψες την κατασκευή άλλων τριών δρόμων | Offsite\n16.10.2021 - 08:53\nΜίλησε για τις μελέτες και το κόστος\nΤο Υπουργείο Μεταφορών, Επικοινωνιών και Έργων, στο πλαίσιο του Στρατηγικού Σχεδιασμού του για προώθηση αναπτυξιακών έργων με στόχο την αναζωογόνηση των ορεινών περιοχών, προωθεί την κατασκευή του αυτοκινητόδρομου Λευκωσίας-Παλαιχωρίου. Το Έργο προτείνεται και στη μελέτη που εκπονήθηκε για την «Εθνική Στρατηγική Ανάπτυξης των Ορεινών Κοινοτήτων» (στρατηγική Τροόδους), η οποία εγκρίθηκε από το Υπουργικό Συμβούλιο. Ο Υπουργός Μεταφορών μίλησε στην στην τέλεση των εγκαινίων του «Χανιού της Κλήρου».


Οι Αμερικανοί βγαίνουν στους δρόμους- Πανηγυρίζουν για τη νίκη Μπάιντεν στις εκλογές | LiFO\n«ΝΙΩΘΩ ΠΛΗΡΟΤΗΤΑ, ΕΙΜΑΙ ΑΠΙΣΤΕΥΤΑ ΧΑΡΟΥΜΕΝΗ ΚΑΙ ΥΠΕΡΗΦΑΝΗ ΠΟΥ ΠΗΓΑΙΝΟΥΜΕ ΣΕ ΔΙΑΦΟΡΕΤΙΚΗ ΚΑΤΕΥΘΥΝΣΗ», ΔΗΛΩΣΕ Η 40ΧΡΟΝΗ ΕΙΜΙ ΜΠΕΡΓΚΕΡ, ΠΟΥ ΒΓΗΚΕ ΜΑΖΙ ΜΕ ΤΟΝ ΓΙΟ ΤΗΣ ΓΙΑ ΝΑ ΠΑΝΗΓΥΡΙΣΟΥΝ.\n7.11.2020 | 21:12\nΧιλιάδες Αμερικανοί έχουν ήδη βγει στους δρόμους, γιορτάζοντας τη νίκη του Τζο Μπάιντεν, λίγο μετά την ανακοίνωση ότι θα είναι ο επόμενος πρόεδρος των ΗΠΑ.\nΜε πλακάτ, πανό και σημαίες στα χέρια, ο κόσμος εκφράζει τη χαρά του κορνάροντας και φωνάζοντας. Στην Ουάσιγκτον, το πλήθος κατευθύνθηκε προς τον Λευκό Οίκο και την Black Lives Matter Plaza. Χιλιάδες υποστηρικτές του Δημοκρατικού Κόμματος, κρατούσαν με υπερηφάνεια πλακάτ με τον Τζο Μπάιντεν και την Κάμαλα Χάρις, τον επόμενο πρόεδρο και την επόμενη αντιπρόεδρο της χώρας.\n«Νιώθω πληρότητα, είμαι απίστευτα χαρούμενη και υπερήφανη που πηγαίνουμε σε διαφορετική κατεύθυνση», δήλωσε η 40χρονη Έιμι Μπέργκερ, που βγήκε μαζί με τον γιο της για να πανηγυρίσουν.\nΠαρόμοιες ήταν οι εικόνες και στη Στη Νέα Υόρκη: κορναρίσματα και πανηγυρισμοί. «Είμαι χαρούμενη που ο Ντόναλντ Τραμπ φεύγει από τις ζωές μας, ελπίζουμε για πάντα, αν και ποτέ δεν ξέρεις», είπε η 47χρονη Κάθριν Γκρίφιν, δακρύζοντας από συγκίνηση και ζήτησε«λίγη κανονικότητα στις ζωές μας».\nΣτο Μανχάταν, δεκάδες άνθρωποι έφτασαν όσο πιο κοντά μπορούσαν στον Trump Tower, για να πανηγυρίσουν τη νίκη του Τζο Μπάιντεν στις προεδρικές εκλογές. Ένας άνδρας κρατούσε πλακάτ που έγραφε «Απολύεσαι», την φράση- σήμα κατατεθέν του Ντόναλντ Τραμπ από το ριάλιτι που παρουσίαζε, «The Apprentice».\nΕορτασμοί έχουν ξεκινήσει και στο προπύργιο των Δημοκρατιών, στο Ουίλμινγκτον του Ντέλαγουερ, όπως και στη Φιλαδέλφεια και την Ατλάντα.\nΣυγκεντρώσεις σε αρκετές περιοχές κάνουν και υποστηρικτές του Τραμπ, όπως για παράδειγμα στη Φιλαδέλφεια. Αρκετοί από αυτούς δεν πιστεύουν ότι ο πρόεδρος έχασε, επαναλαμβάνοντας τους ισχυρισμούς του Ρεπουμπλικάνου περί «κλοπής» στις προεδρικές εκλογές.\nΜε πληροφορίες από ΑΠΕ/ AFP, Guardian


*** RELAX COMFORT SUITES, ΒΟΥΚΟΥΡΈΣΤΙ ***\n22 Nicolae Balcescu Bulevard, Βουκουρέστι, Ρουμανία\nΤο κατάλυμα είναι περίπου 15 λεπτά με τα πόδια από Museum of History of the Jewish Community . Το κατάλυμα βρίσκεται 10-λεπτά περπάτημα από το κέντρο του Βουκουρέστιου.\nΤοποθετημένο δίπλα σε μπαρ και εστιατόρια, αυτό το ξενοδοχείο επίσης προσφέρει νυχτερινό κέντρο, καζίνο και βεράντα στην ταράτσα.\nΤο Relax Comfort Suites προσφέρει μοντέρνα δωμάτια με καλωδιακή τηλεόραση με ταινίες κατά παραγγελία, θυρίδα ασφαλείας, σίδερο και σιδερώστρα, γραφείο εργασίας και DVD player καθώς και πλυντήριο πιάτων, παροχές για καφέ και τσάι και ψυγείο. Επίσης παρέχονται ιδιωτικά μπάνια εξοπλισμένα με ντους, σεσουάρ και τζακούζι.\nΟι επισκέπτες μπορούν να φτάσουν στο Relax Comfort Suites οδικώς από το αεροδρόμιο Henri Coanda International σε 20 λεπτά.\nRelax Comfort Suites, Ρουμανία\nEdelweiss Ξενοδοχείο ***, Γενεύη - here\nThe Ambassador Ξενοδοχείο ****, Γενεύη - here\nScandic Karl Johan Ξενοδοχείο ***, Όσλο - here\nWyndham Grand Conference Centre Ξενοδοχείο ****, Σάλτσμπουργκ - here\nHilda Ξενοδοχείο ***, Ρέυκιαβικ - here\nBononia Fiera Bed and Breakfast, Μπολόνια - here\nBus Hostel **, Ρέυκιαβικ - here\nMariette Pacha Ξενοδοχείο **, Μασσαλία - here\nZanhotel Tre Vecchi Ξενοδοχείο ****, Μπολόνια - here\nBrunswick Square Ξενοδοχείο ***, Μπράιτον - here\nErika Bed and Breakfast, Βερόνα - here\nPalazzo Ceru Bed and Breakfast, Βερόνα - here\nMercure Centre Petite France Ξενοδοχείο ***, Στρασβούργο - here\nRegina Ξενοδοχείο ***, Κάννες - here\nSan Giorgio Ξενοδοχείο ***, Μπολόνια - here\nCasa Luna Verde Bed and Breakfast, Μαρμπέλλα - here\nCoral Beach Ξενοδοχείο ***, Μαρμπέλλα - here


H Sophie Turner “ξέχασε” να φορέσει σορτς και μόλις δημιούργησε νέο trend | Marie Claire | Το καλύτερο γυναικείο περιοδικό\nΕίναι η vegan διατροφή ασφαλής επιλογή για την απώλεια κιλών; Οι ειδικοί απαντούν\nΗ Ελένη Φουρέιρα φόρεσε το μαγιό που λείπει από τη συλλογή σου\nH Sophie Turner “ξέχασε” να φορέσει σορτς και μόλις δημιούργησε νέο trend\nΈνα από τα πιο αγαπημένα ζευγάρια της σόουμπιζ είναι η Sophie Turner και ο Joe Jonas που συνεχίζουν να περνούν μαζί την καραντίνα περιμένοντας το πρώτο τους παιδί.\nΟι φωτογράφοι τους απαθανάτισαν σε μία βόλτα με τις μάσκες τους στο Encino της Καλιφόρνια και εμείς δε μπορέσαμε παρά να εστιάσουμε στο outfit της ηθοποιού που… ξέχασε να φορέσει σορτς και χρησιμοποίησε το φαρδύ πουκάμισό της ως φόρεμα (κάνουμε πως δε βλέπουμε τις ροζ παντόφλες σε σχέδιο λαγού).\n. جو جوناس به همراه همسرش، سوفی ترنر در لس انجلس #⃣ #JoeJonas #⃣ #SophieTurner\nA post shared by ⠀⠀ ⠀ ⠀ ⠀⠀ (@hollywoodnewsfarsi) on May 11, 2020 at 12:51pm PDT\n?❤ @joejonas @sophiet @jonasbrothers • • • Follow @cutejophiejonas ❤ #jophie #joejonas #sophieturner #nickyanka #nickjonas #priyankachopra #kenielle #kevinjonas #daniellejonas #sansastark #happinessbegins #cool #sucker #jsisters #jonasbrothers #jobros #couple #couplegoals #gameofthrones #got\nA post shared by ???? & ??????? (@cutejophiejonas) on May 11, 2020 at 2:54pm PDT\nΠαρόλα αυτά, και χωρίς την πρόθεση να δημιουργήσει trend, μας δίνει μια ωραιότατη ιδέα για το πώς μπορούμε να αξιοποιήσουμε το δικό μας φαρδύ πουκάμισο ή εκείνο του φίλου μας που δεν πολυχρησιμοποιεί. Η ηθοποιός στο μεταξύ, δεν παρέλειψε να το σετάρει με μία επίσης καρό υφασμάτινη μάσκα.\nΠάντως, το συγκεκριμένο πουκάμισο, από ό,τι φαίνεται είναι από τα αγαπημένα items της Sophie Turner, καθώς ο φωτογραφικός φακός την έχει εντοπίσει να το φορά και πάλι, με εντελώς διαφορετικό τρόπο: Δεμένο στη μέση και συνοδευόμενο από ποδηλατική βερμούδα και sneakers.\n@sophieturner.xo . . . . . . #sophieturner #jeangrey #sansastark #joejonas #katemiddleton #katebeckinsale #lucilleball #sandrabullock #love #queen #scarlettjohansson #scarletwitch #kristenstewart #selenator #selenagomez #jenniferlopez #jenniferlawrence #kateupton #arianagrande #meganfox #salmahayek #kyliejenner #kendalljenner #kimkardashian #kourtneykardashian #emmaroberts #emmawatson #emmastone #rihanna #demilovato\nA post shared by Sophie Turner (@sophieturner.xo) on May 11, 2020 at 2:02pm PDT\nΓιορτινό μακιγιάζ – Η ηθοποιός Sophie Turner βρήκε το χρώμα που θα σου χαρίσει νεανικό βλέμμα\n5 κομψά και πρακτικά νεσεσέρ για τα αγαπημένα σου καλλυντικά


Σκνίπα: Secret Sound Festival 2015\nSecret Sound Festival 2015\nSecret Sound Festival, 17-18 Ιουλίου 2015, Κύμη Ευβοίας.\nTo Secret Sound Festival μετά την ξεσηκωτική πρώτη του διοργάνωση στην Κύμη Ευβοίας, μας υποδέχεται φέτος για δεύτερη συνεχή χρονιά, πολλά υποσχόμενο, με συνοχή στο line up, για δύο μέρες γεμάτες tropical, reggae και hip hop ήχους. Τα δυνατά dj set που δημιουργούν ατμόσφαιρα ενός διαρκούς πάρτυ, εναλλάσονται με χαλαρωτικές δράσεις στη φύση, σεμινάρια yoga και εικαστικά δρώμενα, καθιερώνοντας το Secret Sound Festival ως το νέο freestyle φεστιβάλ που αξίζει να ζήσεις!\nΓιατί, λοιπόν, να φύγεις από την Αθήνα 17 -18 Ιουλίου 2015;\nΣτην Κύμη σε περιμένουν για ένα δυνατό διήμερο πάρτυ οι:\nΠαρασκευή 17 Ιουλίου: PANAMA CARDOON, BALKAN RIDDIMS, HAMMOND CLASSICS\nΗ πρώτη μέρα έχει κυρίως tropical χαρακτήρα και ξεκινάει με Hammond Classics για μια προθέρμανση σε χαλαρό mood και κορυφώνεται στη συνέχεια με εκρηκτικά dj set απο Balkan Riddims και Panama Cardoon.\nΣάββατο 18 Ιουλίου: DJ BOOKER, MR. SOUNDPROOF & BNC (mic), MONONOME, CHEESE ROYALE\nΗ δεύτερη μέρα- για όσους αντέχουν ακόμη!- ξεκινάει με τους Κρητικούς Cheese Royal, ακολουθεί o Mononome σε ένα hip hop - trip hop MPC live. To διήμερο κλείνει με dj set από τον Mr. Soundproof με παρτενέρ στο μικρόφωνο τον BNC και με δυνατό φινάλε από τον Dj Booker.\n• Σημείο διεξαγωγής: Platanenhof – Κύμη Ευβοίας\n• Ώρα έναρξης μουσικών εκδηλώσεων: 20:00\n*poster designed by Valmas G. (https://www.facebook.com/vgartworks)\nΥπό την αιγίδα του Δήμου Κύμης-Αλιβερίου\n-> Δήμου Κύμης-Αλιβερίου, dj booker, events, festival, Secret Sound Festival, summer 2015


Χάος τα αποδυτήρια της Γιουνάιτεντ – Πολλοί παίκτες θέλουν να φύγουν το συντομότερο | Goal News Cy\nΔιεθνή Αθλητικά Νέα | Διεθνή Ποδοσφαιρικά ΝέαPREMIER LEAGUEΧάος τα αποδυτήρια της Γιουνάιτεντ - Πολλοί παίκτες θέλουν να φύγουν το...\nΧάος τα αποδυτήρια της Γιουνάιτεντ – Πολλοί παίκτες θέλουν να φύγουν το συντομότερο\nΟ αγγλικός Τύπος περιγράφει ως χαοτική την κατάσταση στα αποδυτήρια της Μάντσεστερ Γιουνάιτεντ.\nΗ ιστορία επαναλαμβάνεται; Κάπως έτσι περιγράφει ο αγγλικός Τύπος την κατάσταση που επικρατεί στα αποδυτήρια της Μάντσεστερ Γιουνάιτεντ μετά την ήττα από τη Γουλβς. Μια κατάσταση η οποία υπήρχε και στο παρελθόν και μάλιστα φέρεται να ήταν και ο μεγαλύτερος λόγος για την αποχώρηση των περισσότερων προπονητών, από τον Μουρίνιο μέχρι και τον Όλε Γκούναρ Σόλσκιερ.\nΌπως αναφέρουν τα δημοσιεύματα το κλίμα είναι πολύ κακό, το ηθικό έχει πέσει στα… τάρταρα σε τέτοιο σημείο που η δουλειά του Ράνγκνικ έχει γίνει εξαιρετικά δύσκολη. Ο Γερμανός, πλέον, αντιλαμβάνεται το πόσο δύσκολο είναι το έργο του, καθώς οι παίκτες φέρονται να μην πιστεύουν στους εαυτούς τους, και πολλοί από αυτούς να σκέφτονται από τώρα το καλοκαίρι και το πώς θα αποχωρήσουν από την ομάδα. Και αυτό διότι λιγοστοί είναι εκείνοι που πιστεύουν ότι η άφιξη του νέου τεχνικού το καλοκαίρι δεν θα φέρει αποτέλεσμα.\nΩς συνέχεια των πληροφοριών αυτών υπάρχει δημοσίευμα της Daily Mail, το οποίο υποστηρίζει πως οι μισοί παίκτες του υπάρχοντος ρόστερ της Μάντσεστερ Γιουνάιτεντ θέλουν να αποχωρήσουν από την ομάδα το συντομότερο δυνατό. Κάποιοι από αυτοί βρίσκονται προς τη λήξη του συμβολαίου τους. Κάποιοι άλλοι όχι…


The.Shield.5x09.DVDRip.XviD-SAiNTS.srt (64147bytes) Εμφάνιση προεπισκόπισης\nThe Shield Season 5 Episode 09 - Smoked.avi | 365678596 | Ονόματα ταινιών\nThe.Shield.S05E09.WS.DVDRip.XviD-SAiNTS.avi | 365678592 | Ονόματα ταινιών\nThe.Shield.5x09.DVDRip.XviD-SAiNTS 25.000 FPS\nAnonymous @ 16/03/2013 . 356x ( 17/09/2017 ) . Προσθήκη στους αγαπημένους . Αναφορά λανθασμένης ταινίας\nThe Shield - 5x10 - Of mice and lem-gre 1CD 10/11/2015 25x 0.0 0\nThe.Shield.S05E09.DSR.XviD-CRiMSON-gre 1CD 09/03/2014 56x 0.0 0\nShield (The) 5x09 - Smoked 1CD 07/01/2011 222x 0.0 0


ο Περίγυρος της Κινηματογραφικής Λέσχης Άνδρου: Ο Σύλλογος Φίλων Λαογραφικού Μουσείου Συνετίου έκοψε πίτα\nΜε ιδιαίτερη λαμπρότητα ο Σύλλογος πραγματοποίησε την Κυριακή 20 Ιανουαρίου 2013 την κοπή της πίττας του στον Ενοριακό Ναό του Συνετίου.\nΠροηγήθηκε η θεία λειτουργία υπό τον Παν/το π. Γαβριήλ την οποία παρακολούθησαν όλοι οι κάτοικοι του Συνετίου ,αλλά και αρκετά μέλη και προσκεκλημένοι από την υπόλοιπη ΄Ανδρο, που συνολικά μαζί με αυτούς που ήλθαν την τελευταία στιγμή στη δεξίωση υπολογίζουμε σε 150 άτομα.\nΑπό πλευράς των Αρχών μας τίμησαν η Νέα Αντιδήμαρχος Δημοτικής Ενότητας Κορθίου κα Πανταζή Ειρήνη, οι σύμβουλοι του Δ.Σ. του Δήμου κα Κορκοδείλου Μαργαρίτα, κ. Τηνιακός Δημήτρης ,από την μείζονα Αντιπολίτευση ο Αρχηγός της κ.Θεοδόσης Σουσούδης και από την ελάσσονα ο κ.Χρήστος Βουραζέρης και επίσης μας τίμησε ο Παν/τος π. Αντώνιος Χορευτής.\nΑπό τον Σύλλογο Συνετί της Αθήνας παρόντες ήταν από το ΔΣ ο κ.Χ. Αστράς και ο κ.Κ. Κουμαριανός . Μήνυμα έστειλαν ο Ηγούμενος π.Ευδόκιμος Φραγκουλάκης και ο Πρόεδρος της Τοπικής Κοινότητας κ.Σταύρος Φυτρολάκης.\nΣτην αρχή της εκδήλωσης μίλησε ο Πρόεδρος κ.Κων/νος Λιοπύρος, ευχήθηκε ώστε το μήνυμα του Νέου έτους να αναγεννήσει τις ελπίδες μας ,δίνοντας στον καθένα την ευκαιρία πραγματοποίησης των προσδοκώμενων ,χαρίζοντας υγεία, ευημερία και ελπίδα για ένα καλύτερο αύριο δικό μας ,των παιδιών μας και της πατρίδας μας ,ώστε αυτή γρήγορα να εξέλθει από την δύσκολη οικονομική κρίση που ευρίσκεται, η οποία άλλωστε είναι και κρίση θεσμών και αξιών. Τονίστηκε το σημαντικό έργο του αείμνηστου Προέδρου Γιαννούλη Φακή ,έργο που τώρα αποδίδει καρπούς για την κοινωνία και τον τόπο, αλλά και του αείμνηστου επίσης Αντ. Μπράτη, που πέθανε εν ενεργεία μέλος του ΔΣ. Αναφέρθηκε στις προσπάθειες του Συλλόγου για την πραγματοποίηση πλήθους ποιοτικών εκδηλώσεων ιδιαίτερα τους χειμερινούς μήνες ,όλων χωρίς εισιτήριο εισόδου και όχι μόνον ανούσιων χοροεσπερίδων ,αλλά κύρια ανάδειξης της πολιτισμικής κληρονομιάς του τόπου μέσω π,χ. των επισκέψεων του Μουσείου, ήδη 4.000 περίπου καταγεγραμμένοι επισκέπτες έχουν καταχωρηθεί στο βιβλίο εισόδου , μέσω της ιστοσελίδας όπου έχουν καταμετρηθεί άνω των 15.000 επισκεπτών, απίστευτα νούμερα για τα δεδομένα του τόπου, ημερίδων με τοπικά θέματα όπως τοπική παραγωγή οίνου και τσίπουρου , με τη συμβολή ειδικών επιστημόνων, προβολής τοπικών εθίμων, κλπ.\nΣτη συνέχεια ευχαρίστησε όλα τα μέλη του Συλλόγου και ιδιαίτερα τους κκ Τατάκη Α.,Τσαούση Γ. και Αστρά Χρ. για την παροχή Υπηρεσιών στον Σύλλογο, τον παλαιό πρόεδρο της Κοινότητας και τ. Αντιδήμαρχο κ. Γ. Καλλιβρούση για το πολυσχιδές και πολύχρονο έργο του στον τόπο μας, τον Δήμαρχο Ιωάννη Γλυνό και σύσσωμο το Δημοτικό Συμβούλιο ,συμπολίτευση και αντιπολίτευση, για την ιδιαίτερη φροντίδα με την οποία περιβάλλουν το Συνετί, ιδιαίτερα για την επισκευή της σκεπής του Μουσείου τους κ.Τηνιακό, κα Κορκοδείλου και κο Σταύρο Φυτρολάκη.\nΌπως είναι φυσικό ιδιαίτερη μνεία έγινε για το μεγάλο έργο γενικά, Ποιμαντορικό, Φιλανθρωπικό ,κλπ και γιαυτό απεύθυνε ένα πολύ μεγάλο ευχαριστώ στον Σεβασμιώτατο Μητροπολίτη κκ ΔΩΡΟΘΕΟ Β’ για την αγάπη και το έμπρακτο ενδιαφέρον Του για τον Σύλλογο και τον τόπο και τόνισε το γεγονός ότι με την εν γένει φιλική και Πατρική συμβολή και παρουσία Του, μας τιμά ιδιαίτερα και τέλος διάβασε πρόσφατο μήνυμά Του, με την ευκαιρία των εορτών. Σύμφωνα με το πρόγραμμα ακολούθησε η βράβευση 3 μαθητών που εισήχθησαν και το τελευταίο Ακαδημαïkό έτος σε Ανώτερες Σχολές ,οι οποίοι και παρέλαβαν τις πλακέτες τους και ήταν οι εξής: Λάβδας Λεωνίδας του Δημητρίου, Λύτης Κων/νος του Αντωνίου και Μανάλης Αντώνιος του Γεωργίου.\nΜε την ευκαιρία ο Πρόεδρος τόνισε ότι στα πρόσωπα των μαθητών αυτών ο Σύλλογος βραβεύει την νεολαία της περιοχής, που με το ήθος και το υψηλό επίπεδο γνώσεών τους δίδουν το στίγμα της νέας γενιάς και προσδιορίζουν ένα καλύτερο και πλέον ελπιδοφόρο μέλλον για τον τόπο. Ο Σύλλογος στο τέλος της εκδήλωσης δεξιώθηκε όλους του παρευρισκόμενους στα 2 καφενεία της περιοχής.\nΣυγχαρητήρια. Σύλλογος που αποτελεί παράδειγμα και πρότυπο για το πως πρέπει να λειτουργούν οι Σύλλογοι.\nΠλήθος επιτυχημένων δραστηριοτήτων που αναδεικνύουν το νησί και προβάλλουν το πολιτιστικό γίγνεσθαι με δραστηριότητες όλο το χρόνο στην Άνδρο.\nΜπράβο στο Συνετί...μπράβο σε μία προσπάθεια να δίνει ζωντάνια και να ενώνει τους κατοίκους του χωριού. Καλή χρονιά!\nΜπράβο γιατί κάνετε εκδηλώσεις και τον χειμώνα στον τόπο σας, αυτό είναι το σημαντικό.Καλή χρονιά .


Ο Μιχαήλ Σισίνης ήταν αγωνιστής της Ελληνικής Επανάστασης του 1821.\nΓεννήθηκε στη Γαστούνη , ήταν γιος του Γεωργίου Σισίνη και της Υακίνθης Σταθακοπούλου , αδελφός του ήταν ο Χρύσανθος. Ήταν παντρεμένος με την Ταρσία αδελφή του Οδυσσέα Ανδρούτσου με την οποία δεν απέκτησε παιδιά και πέθανε σε νεαρή ηλικία. Από δεύτερο γάμο απέκτησε τον Χρύσανθο και ένα ακόμα παιδί που πέθανε σε βρεφική ηλικία.\nΜε την έναρξη της επανάστασης πήρε μέρος σε πολλές μάχες με τα στρατιωτικά σώματα του πατέρα και του αδελφού του επειδή ήταν μικρός σε ηλικία , ανήλικος, και δεν μπορούσε να συγκροτήσει δικό του στρατιωτικό σώμα. Κατά την περίοδο του εμφυλίου πολέμου διέφυγε τη σύλληψη σαν οπαδός του Κολοκοτρώνη και διέφυγε στην Ζάκυνθο, σε αντίθεση με τον πατέρα και τον αδελφό του που φυλακίστηκαν. Εκεί ο Σισίνης έγινε μέλος πειρατικού πλοίου και συνέχισε τον αγώνα κατά των Οθωμανών.\nΜε την άφιξη του Ιμπραήμ στην Πελοπόννησο κλείστηκε στο Χλεμούτσι μαζί με 300 άντρες και 1500 αμάχους όπου πολιορκήθηκε από τους Οθωμανούς. Το φρούριο ήταν εγκαταλελειμμένο και εξοπλισμένο με 14 κανόνια από Οθωμανικό πλοίο που είχε ναυαγήσει εκεί κοντά. Ο Ιμπραήμ αρχικά τους ζήτησε να παραδοθούν αλλά ο Σισίνης αρνήθηκε και άρχισε τη πολιορκία του φρουρίου. Οι πολιορκημένοι άντεξαν 3 εβδομάδες αλλά λόγω έλλειψης νερού αναγκάστηκαν να παραδοθούν στις 5 Μαΐου , Ο Ιμπραήμ αναγνώρισε την ανδρεία του Σισίνη και παρόλο που τον φυλάκισε στο Νεόκαστρο έδωσε εντολή και δέχτηκε καλή μεταχείριση. Απελευθερώθηκε μετά την Ναυμαχία του Ναυαρίνου.\n* Αναστάσιος Ν. Γούδας, Βίοι Παράλληλοι των επί της αναγεννήσεως της Ελλάδος διαπρεψάντων ανδρών, Τ. 7:Πολιτικοί άνδρες, Εν Αθήναις, 1875


Νέες καθυστερήσεις στην υλοποίηση των 16 έργων σχολικής στέγης στην Θεσσαλονίκη | Θεσσαλονίκη\nHome Θεσσαλονίκη & Μακεδονία Θεσσαλονίκη Νέες καθυστερήσεις στην υλοποίηση των 16 έργων σχολικής στέγης στην Θεσσαλονίκη\nΝέες καθυστερήσεις στην υλοποίηση των 16 έργων σχολικής στέγης στην Θεσσαλονίκη\nΠέμπτη, 03 Ιούλιος 2014 12:03\nΗ Ασημίνα Ξηροτύρη κατέθεσε ερώτηση προς τους Υπουργούς Παιδείας & Θρησκευμάτων, Υποδομών, Μεταφορών & Δικτύων και Οικονομικών σχετικά με τις σημαντικές καθυστερήσεις που σημειώνονται για ακόμη μία χρονιά στην κατασκευή των 16 νέων σύγχρονων σχολικών κτιρίων στην Θεσσαλονίκη μέσω των Συμπράξεων Δημοσίου και Ιδιωτικού Τομέα (ΣΔΙΤ), καθώς η κατασκευάστρια εταιρεία φαίνεται πως δηλώνει παύση ενδιαφέροντος. Με αποτέλεσμα, η ολοκλήρωση των σχολείων να μένει στον αέρα και οι 6.000 μαθητές που θα εξυπηρετούσαν να παραμένουν σε σχολεία διπλής βάρδιας, ενοικιαζόμενα καταστήματα και υπεράριθμες αίθουσες διδασκαλίας.\nΤονίζοντας ότι η αποκατάσταση της σχολικής στέγης αλλά και η βελτίωση των συνθηκών της είναι ένα πρόβλημα που ταλανίζει εδώ και χρόνια μαθητές, γονείς και εκπαιδευτικούς στoν νομό Θεσσαλονίκης και χρήζει άμεσης αντιμετώπισης, η βουλευτής ερωτά τους αρμόδιους Υπουργούς με ποιο τρόπο θα αντιμετωπιστεί η καθυστέρηση της κατασκευής των 16 αυτών σχολικών μονάδων στη Θεσσαλονίκη, σε ποιο στάδιο βρίσκεται η κατασκευή και ποιο είναι το χρονοδιάγραμμα ολοκλήρωσης των έργων. Το πλήρες κείμενο της ερώτησης έχει ως εξής:\nΘέμα: Σχετικά με τις νέες καθυστερήσεις στην υλοποίηση των 16 έργων σχολικής στέγης στην Θεσσαλονίκη\nΣημαντικές καθυστερήσεις σημειώνονται για ακόμη μία χρονιά στην κατασκευή των 16 νέων σύγχρονων σχολικών κτιρίων στην Θεσσαλονίκη μέσω των Συμπράξεων Δημοσίου και Ιδιωτικού Τομέα (ΣΔΙΤ), καθώς η κατασκευάστρια εταιρεία φαίνεται πως δηλώνει παύση ενδιαφέροντος. Έτσι, η ολοκλήρωση των 16 νέων σχολείων φαίνεται να μένει στον αέρα και οι 6.000 μαθητές που θα εξυπηρετούσαν να παραμένουν σε σχολεία διπλής βάρδιας, ενοικιαζόμενα καταστήματα και ασφυκτικά υπεράριθμες αίθουσες διδασκαλίας.\nΗ ιστορία της κατασκευής των νέων αυτών σχολικών κτιρίων ξεκίνησε το 2008 όταν και εντάχθηκαν στο έργο ΣΔΙΤ του Οργανισμού Σχολικών Κτιρίων, προϋπολογισμού 89,10 εκατ.€. Έχοντας ξεπεράσει μία σειρά από ζητήματα αξιολόγησης και κυρίως χρηματοδότησης, το Μάιο του 2011 ολοκληρώθηκε η αξιολόγηση των προσφορών και ανακηρύχθηκε ανάδοχος. Από τότε δεν έχει σημειωθεί καμία πρόοδος στην υλοποίηση του έργου και, σύμφωνα με δημοσιεύματα, δήμαρχοι του Νομού Θεσσαλονίκης αποδίδουν την υπαναχώρηση της κατασκευάστριας εταιρίας στην ενασχόλησή της με άλλα δημόσια έργα, περισσότερο κερδοφόρα.\nΗ αποκατάσταση της σχολικής στέγης και κατ' επέκταση η κατάργηση της διπλοβάρδιας στα σχολεία της Θεσσαλονίκης, αλλά και η βελτίωση των συνθηκών της σχολικής στέγης είναι ένα πρόβλημα που απασχολεί εδώ και χρόνια μαθητές, γονείς και εκπαιδευτικούς στoν νομό Θεσσαλονίκης και χρήζει άμεσης αντιμετώπισης.\nΤο πρόβλημα της σχολικής στέγης στην Θεσσαλονίκη θα συνεχίσει να υφίσταται και τη νέα σχολική χρονιά.\nΤο έργο έχει καθυστερήσει ήδη πολύ ενώ το χρονοδιάγραμμα για την αποπεράτωση της κατασκευής έρων ΣΔΙΤ για σχολικές υποδομές καθορίζεται σε 2 έτη από την υπογραφή της σύμβασης.\nΠρόκειται για σχολικά κτίρια στους δήμους Πυλαίας-Χορτιάτη, Παύλου Μελά, Ωραιοκάστρου, Λαγκαδά, Θέρμης, Αμπελοκήπων-Μενεμένης, Καλαμαριάς, Νεάπολης-Συκεών, περιοχές όπου σημειώνεται συνεχής οικιστική ανάπτυξη και αύξηση του πληθυσμού.\nΠού οφείλεται η καθυστέρηση της κατασκευής των 16 σχολικών μονάδων στη Θεσσαλονίκη μέσω των ΣΔΙΤ και με ποιο τρόπο θα αντιμετωπιστεί;\nΈχουν ενημερωθεί τα συναρμόδια Υπουργεία για την πορεία εξέλιξης του έργου; Σε ποιο στάδιο βρίσκεται η κατασκευή των σχολείων και ποιο είναι το χρονοδιάγραμμα ολοκλήρωσης των έργων;


Ορθοδοξία η θάνατος: Βολοκολάμσκ Ιλαρίων: «Εάν ένας Ρωμαιοκαθολικός ιερέας ή Επίσκοπος εντάσσεται στην Ορθόδοξη Εκκλησία, τον δεχόμαστε ως ιερέα και Επίσκοπο αντίστοιχα»\nΒολοκολάμσκ Ιλαρίων: «Εάν ένας Ρωμαιοκαθολικός ιερέας ή Επίσκοπος εντάσσεται στην Ορθόδοξη Εκκλησία, τον δεχόμαστε ως ιερέα και Επίσκοπο αντίστοιχα»\nΣτα πλαίσια της έναρξης του κύκλου διαλέξεων με θέμα την Ορθοδοξία, που φιλοξενείται στον Κεντρικό Οίκο Δμοσιογράφου στη Μόσχα, ο Μητροπολίτης Βολοκολάμσκ Ιλαρίων, Πρόεδρος του Τμήματος Εξωτερικών Εκκλησιαστικών Σχέσεων του Πατριαρχείου Μόσχας, έδωσε στις 4 Οκτωβρίου 2011 διάλεξη με θέμα «Η Θεία Ευχαριστία ως πυρήνας της ζωής του χριστιανού».\nΜετά το πέρας της διαλέξεως οι ακροατές έθεσαν ερωτήσεις επί του θέματος στον Ιεράρχη. Χαρακτηριστική είναι η παρακάτω ερώτηση.\n– Ως Ορθόδοξοι πως πρέπει να αντιμετωπίζουμε το Μυστήριο της Ευχαριστίας στη Ρωμαιοκαθολική Εκκλησία, την ενέργεια και τη χάρη του; Έχουμε τίποτε κοινό σε αυτό το σημείο;\n– Σε αυτό το θέμα δεν υπάρχει μια σαφή και γενικά αποδεκτή απάντηση στους κόλπους της Ορθόδοξης Εκκλησίας. Υπάρχουν διάφορες προσεγγίσεις επί του θέματος σε διάφορες τοπικές Ορθόδοξες Εκκλησίες, εντός μίας Εκκλησίας ή ακόμα εντός μιας ενορίας, όπου δυο ιερείς δύναται να προσεγίσουν διαφορετικά την ενέργεια των Μυστηρίων στους Ρωμαιοκαθολικούς και άλλες χριστιανικές κοινότητες.\nΥπάρχουν όμως ορισμένοι κανόνες και θέσμια, τα οποία μπορούν να θεωρούνται ως επίσημη θέση του Πατριαρχείου Μόσχας και αναφέρονται στο κείμενο «Οι βασικές αρχές αντιμετώπισης των ετεροδόξων από τη Ρωσική Ορθόδοξη Εκκλησία». Δεν γίνεται λόγος για την αποδοχή η μη της ενέργειας των Μυστηρίων, αλλά επισημαίνεται ότι στο διάλογο με τη Ρωμαιοκαθολική Εκκλησία πρέπει να βασιζόμαστε στο ότι αυτή η Εκκλησία έχει αποστολική διαδοχή. Επιπλέον, εκ των πραγμάτων τα μυστήρια της Ρωμαιοκαθολικής Εκκλησίας αναγνωρίζονται στην περίπτωση εάν ένας Καθολικός ασπάζεται π.χ. την Ορθοδοξία. Εδώ θέλει διάκριση μεταξύ αναγνωρίσεως του Μυστηρίου της Ευχαριστίας και αναγνωρίσεως άλλων Μυστηρίων. Δεχόμαστε ανθρώπους στην Ορθοδοξία χωρίς ωστόσο να τους αναβαπτίζουμε, έστω και αν έρχονται από προτεσταντικές ομολογίες, αλλά ταυτόχρονα, εάν ένας πάστορας ασπάζεται την Ορθοδοξίας, τον δεχόμαστε ως λαϊκό. Εάν ένας Ρωμαιοκαθολικός ιερέας ή Επίσκοπος εντάσσεται στην Ορθόδοξη Εκκλησία, τον δεχόμαστε ως ιερέα και Επίσκοπο αντίστοιχα, δηλαδή εδώ εκ των πραγμάτων αναγνωρίζεται το μυστήριο της ιεροσύνης που τελέσθηκε εν προκειμένω.\nΆλλο πράγμα είναι η ερμηνεία αυτού του Μυστηρίου. Εδώ υπάρχει μεγάλη απόκλιση απόψεων. Το μόνο που μπορώ να πω είναι ότι δεν υπάρχει ευχαριστιακή κοινωνία μεταξύ Ορθοδόξων και Ρωμαιοκαθολικών. Η ισχυουσα εκκλησιαστική τάξη δεν επιτρέπει στους πιστούς της Ορθόδοξης Εκκλησίας να κοινωνούς στους Ρωμαιοκαθολικούς. (Ответы митрополита Волоколамского Илариона на вопросы слушателей Общедоступного православного лектория)


Θέση: Ιερός Ναός Αγίου Συμεών Μυτιλήνης [x]Κατηγορία: Αγγείο [x]Είδος: Αγγείο Λιθοειδές [x]Χρονική Περίοδος: 31 π.Χ. - 400 μ.Χ. [x]


To βιβλίο για την κοπανιστή ωριμάζει: οι 42 συνταγές – όλα στα κάρβουνα\nUpdated 30.03.15: Στις 42 συνταγές φτάσαμε μάστορα.\nΝα τ’ αφήκω;\nΚάπου στο τέλος προστέθηκε τις τελευταίες μέρες\nμια ακόμα συνταγή που έρχεται από την Άνδρο.\nΆρα αλλάζουμε και τον τίτλο του post!\nΛένε στη Μύκονο: «Θες καλή κοπανιστή, κάμε τη Σαρακοστή»!\nΑυτό ξέρουμε κι έτσι πορευόμαστε κι εμείς. Τώρα που είναι πλούσιο το χορτάρι τα γάλατα είναι πιο εξαιρετικά από κάθε άλλη εποχή.\nΠροχωράμε λοιπόν με φουλ τις μηχανές και τσίτα τα γκάζια φτάνοντας το νέο (και επί μήνες αναμενόμενο) βιβλίο μου στην τελική ευθεία που αφορά στην Κοπανιστή το τυρί Π.Ο.Π. των Κυκλάδων.\nΤο βιβλίο, που αναμένεται να κυκλοφορήσει από τις Εκδόσεις Scala Gallery, ήταν σχεδόν έτοιμο τον Οκτώβριο, από τότε όμως ξαναδουλεύτηκε, κεντήθηκε στις λεπτομέρειές του από τo μυκονιάτικο δημιουργικό γραφείο H2 Concept βλ. http://h2concept.gr και είμαστε σήμερα στο παραπέντε.\nΟ τίτλος ίδιος, ο υπότιτλος μεγάλωσε κατά 5 νούμερα και ίσως αυξηθεί κατά τι ακόμα στο …μάρμαρο (αφού καταφθάνουν συνεχώς συνταγές φίλων και ενδιαφέρον υλικό)\nΤο χθες, το αύριο και 41 συνταγές!\nΤο draft εξώφυλλο του βιβλίου για την κοπανιστή πέρασε στην «ιστορία». Αναμένεται μέσα στον Απρίλη η έκδοση του βιβλίου με φρεσκαρισμένο τον τίτλο.\nΣήμερα παρουσιάζουμε από τα περιεχόμενα τους τίτλους των συνταγών.\nΑυτό γιατί θέλουμε να υπενθυμίσουμε στους επαγγελματιές μάγειρες και εστιάτορες ότι καθώς στήνουν τα μενού τους για τη φετινή σεζόν, να μην ξεχάσουν την κοπανιστή.\nΕμείς και οι μάγειρες που ασχοληθήκαμε μαζί της συνειδητοποιήσαμε ότι διαχειριζόμαστε όχι απλά ένα προϊόν αλλά ένα υλικό! Δύσκολο μεν αλλά πολυ ενδιαφέρον υλικό. Κι αξίζει να το δούμε -ιδιαίτερα στις Κυκλάδες και ακόμα περισσότερο εδώ στη Μύκονο- να παίρνει τη θέση του μαζί με όλα τα άλλα ενδιαφέροντα στα εστιατόριά μας.\nΜε την υπενθύμηση ότι η κοπανιστή θέλει σεβασμό, μέτρο και συνεχή παρακολούθηση γιατί είναι ζωντανό προϊόν και ωριμάζει καθώς περνά ο καιρός κι ενίοτε κακιώνει. Στο χέρι μας είναι να την τιθασεύσουμε!\nΙδού λοιπόν μεζεδάκι από το υπό έκδοσιν βιβλίο που διατελεί σε κατάσταση ωρίμανσης*:\n…και 41 συνταγές (με κοπανιστή)\nΜόστρα µε κοπανιστή Μυκόνου Παραδοσιακή συνταγή\nΚοπανιστή µε γλίνα Παραδοσιακή συνταγή\nΗ καφέ-µάνα της κοπανιστής Αντωνία Ζάρπα\nΑυγά µάτια µε κρίταµο και κοπανιστή ∆ηµήτρης Ρουσουνέλος\nΣάντουϊτς µε κοπανιστή και γλυκό κουταλιού ελιά Γεωργία Καλαντζή\nΚολατσιό µε νεκταρίνια, παξιµαδάκια λαδιού και κοπανιστή Μυκόνου Φρατζέσκα Χανιώτη\nΨωµί γεµιστό µε κοπανιστή, ντοµάτα και κάπαρη ∆ήµητρα Βουλγαράκη\nΠικάντικα κριτσίνια µε κοπανιστή Μυκόνου Ατζελίνα Καλογεροπούλου\nΑλµυροί λουκουµάδες µε κρέµα κοπανιστής και σύκα Νικόλας Αντωνόπουλος\nΚοπανιστοπιτάκια Ειρήνη Ζουγανέλη\nΚυκλαδίτικη τυροκουλούρα Γιάννης Γαβαλάς\nΜπουρεκάκια µελιτζάνας µε κοπανιστή Γιώργος Ριζόπουλος\nΛυχναράκια κοπανιστής Ειρήνη Ζουγανέλη\nΑλµυρή τάρτα µε κοπανιστή, τυροβολιά και λούζα Ben Provis & Μάνος Κωνσταντάρας\nΜανιτάρια γεµιστά µε τα καλούδια της Μυκόνου Χρήστος Αθανασιάδης\nΤάρτα µε πράσο και κοπανιστή Μυκόνου Χριστόφορος Πέσκιας\nΚολοκυθοκεφτέδες µε ντιπ κοπανιστής Ιωσήφ Μανουσέλης\nΑβοκάντο µε κοπανιστή Γιώργος Ριζόπουλος\nΜόστρα µε ντοµατίνια, µους κοπανιστής και καρπούζι Ιάκωβος Κουσαθανάς\nΠανακότα κοπανιστής µε φρέσκα σύκα και προσούτο Παύλος Γρίβας\nCheese cake µε κοπανιστή Μυκόνου και ντοµάτα Νικόλας Αντωνόπουλος\nΛαδοπαξίµαδα Κυθήρων µε κοπανιστή Μυκόνου, ντοµάτα και καπνιστά µύδια Χριστόφορος Πέσκιας\nΤερίνα κοπανιστής µε καλοκαιρινή σαλάτα Αθηναγόρας Κωστάκος\nΤερίνα κοπανιστής µε καρύδια και σταφίδες Νανά ∆αρειώτη\nΣπαγγέτι µε κοπανιστή και µάραθο Βαγγέλης Πελέκης\nΠένες µε κοπανιστή και ντοµατίνια Βαγγέλης Πελέκης\nΚοτόπουλο µε σος κοπανιστής Ανδρέας Καρακάνης\nΟρτύκι καπνιστό γεµιστό µε κοπανιστή Παναγιώτης Μενάρδος\nΠαραδοσιακό ουαλικό βραστό (Welsh Cawl) µε κοπανιστή Εύα Μονοχάρη\nΦιλέτα µπαρµπουνιού µε λουβιά και σάλτσα κοπανιστής Αλέξης Νάζος\nΚοπανιστή σε φύλλο ρυζιού µε αυγό και µυρωδικά Γιώργος Βενιέρης\nΠοικιλία µάκι σούσι µε κρέµα κοπανιστής Ben Provis\nΣύκα γεµιστά µε κοπανιστή Μυκόνου Ανδρέας Καρακάνης\nΑχλάδια γεµιστά Μιχάλης Αποστόλου\nΤάρτα µε σύκα και κοπανιστή Νένα Ισµυρνόγλου\nΠαγωτό κοπανιστή µε καραµελωµένα φρούτα Νίκος Κουκιάσας\nΛιγκουινάδα µε σύκα, κάρυ και κοπανιστή ∆ηµήτρης Αντωνόπουλος\nΑβοκάντο ψητά µε αυγά µάτια και κοπανιστή Γιάννης Κοροβέσης\nΓλυκοπατάτα µε βούτυρο κοπανιστής και λούζα Γιάννης Βάσιλας\nΠατατοσαλάτα µε κοπανιστή, µπέικον και καραµελωµένα κρεµµύδια Κική Τριανταφύλλη\nΣφουγγάτα µε τυροβολιά και κοπανιστή σε µαρµελάδα λεµόνι Γιάννης Γαβαλάς\nΚροκέτες κοπανιστής – Δημήτρης Γιγίνης, Δημήτρης Παντελεάκης\nΊσως και για μας, που ξεκινήσαμε αυτή την προσπάθεια, οι δυνατότητες της κοπανιστής να πλαισιώσει πιάτα, άλλοτε γνωστά και άλλοτε σύγχρονα δημιουργικά, ξεπέρασαν κάθε σκέψη και προσδοκία. Αυτό ήταν το ενδιαφέρον στοιχείο, όπως επίσης το γεγονός ότι πολλά και διαφορετικά άρχισαν έκτοτε να καταγράφονται σε εστιατόρια σε όλη την ελλάδα, αλλά και διαδικτυακά. Έχουμε άλλα τόσα κατα νου. Πολλά από αυτά τα επεξεργαστήκαμε με ομάδα μαγείρων, τα δοκιμάσαμε και τα κρατάμε για το μέλλον, κάποια τα παρουσιάσαμε κατά το επίσημο δείπνο της υποδοχής στην εκδήλωση για την κοπανιστή που διοργανώθηκε από τη Λέσχη Γαστρονομίας με την σημαντική χορηγία της Περιφέρειας Νοτίου Αιγαίου και την αιγίδα του Δήμου Μυκόνου.\nGood morning Kopanisti λοιπόν και καλό καλοκαίρι να ‘χουμε!\n* Η ωρίμανση ενός βιβλίου τελεί υπό το βάρος της ευθύνης\nπου ορίζεται από τους συνοδοιπόρους και δασκάλους\nπου μας έλαχαν στην πορεία. Όσο με αφορά τη χρεωνω:\nστον (+)Γιώργο Σταματίου φιλόλογο στην Αναργύρειο,\nστην Φρατζέσκα Χανιώτη στην εφ. Ο Μυκονιάτης,\nστον Νίκο Ξυδάκη στην εφ. Η Μυκονιάτικη,\nστον Μανώλη Βελιτζανίδη στην Ίνδικτο,\nστον Παναγιώτη Κουσαθανά,\nστη Νανά Δαρειώτη στο BHMA Gourmet,\nστη Μαρία Χαψούλα και στον Άγγελο Ρέντουλα στον Γαστρονόμο.\n23 Μαρτίου, 2015 30 Μαρτίου, 2015 dimitris rousounelosbook,food,βιβλίο,μαγειρική,Rousounelos dimitris∆ήµητρα Βουλγαράκη,∆ηµήτρης Αντωνόπουλος,∆ηµήτρης Ρουσουνέλος,Ben Provis,H2 concept,παραδοσιακές συνταγές με κοπανιστή Μυκόνου,παραδοσιακή κοπανιστή Μυκόνου,συνταγές με κοπανιστή,τυρί,Άγγελος Ρέντουλας,Ίνδικτος,Ατζελίνα Καλογεροπούλου,Αθηναγόρας Κωστάκος,Αλέξης Νάζος,Αντωνία Ζάρπα,Ανδρέας Καρακάνης,ΒΗΜΑ Gourmet,Βαγγέλης Πελέκης,Γαστρονόμος,Γεωργία Καλαντζή,Γιώργος Βενιέρης,Γιώργος Ριζόπουλος,Γιώργος Σταματίου,Γιάννης Βάσιλας,Γιάννης Γαβαλάς,Γιάννης Κοροβέσης,Εύα Μονοχάρη,Ειρήνη Ζουγανέλη,Η Μυκονιάτικη,Ιωσήφ Μανουσέλης,Ιάκωβος Κουσαθανάς,Κική Τριανταφύλλη,Κοπανιστή Κυκλάδων,Κοπανιστή Π.Ο.Π. Κυκλάδων,Μάνος Κωνσταντάρας,Μαρία Χαψούλα,Μανώλης Βελιτζανίδης,Μιχάλης Αποστόλου,Νένα Ισµυρνόγλου,Νίκος Κουκιάσας,Νίκος Ξυδάκης,Νανά ∆αρειώτη,Νικόλας Αντωνόπουλος,Ο Μυκονιάτης,Παύλος Γρίβας,Παναγιώτης Κουσαθανάς,Παναγιώτης Μενάρδος,Φρατζέσκα Χανιώτη,Χρήστος Αθανασιάδης,Χριστόφορος Πέσκιας,βιβλίο,κυκλαδίτικο τυρί\n2 σκέψεις σχετικά με το “To βιβλίο για την κοπανιστή ωριμάζει: οι 42 συνταγές”\nΒιβλίο για την "Κοπανιστή"ΚΡΗΤΙΚΑ ΕΠΙΚΑΙΡΑ\n21 Σεπτεμβρίου, 2015 at 9:36 πμ\t Απάντηση\n[…] του από τo μυκονιάτικο δημιουργικό γραφείο H2 Concept και είμαστε σήμερα στο […]\nΠρωτοχρονιάτικο τραπέζι - Rdeco\n29 Δεκεμβρίου, 2015 at 10:51 μμ\t Απάντηση\n[…] με αφορμή το βιβλίο για την Κοπανιστή, του Δημήτρη Ρουσουνέλου, παρακολούθησα ένα […]\nΠροηγούμενες δημοσιεύσειςfood ‘n’ thought\nΕπόμενες δημοσιεύσειςΓια να χορέψουν 150 στο Γιαλό, χρειάζε- ται ένας παλαβός!


Σπυροπούλου Γεωργία | Euromedica\nΠλήρης Τίτλος: Επίκουρη Καθηγήτρια Πλαστικής Χειρουργικής ΑΠΘ\nΕιδικότητα: 23/07/1997 Πτυχίο Ιατρικής\nΕθνικό και Καποδιστριακό Πανεπιστήμιο Αθηνών, Ελλάς\n13/05/2005 Τίτλος ειδικότητας στην Πλαστική Χειρουργική\nΜικροχειρουργική, Αποκατάσταση μαστού, Αποκατάσταση κεφαλής και τραχήλου Microsurgical Fellowship Fu-Chan-Wei rotation,\n01/04/2015-συνεχίζεται Επίκουρη Καθηγήτρια στην Πλαστική Χειρουργική Αριστοτέλειο Πανεπιστήμιο Θεσσαλονίκης «Γενικό Νοσοκομείο Παπαγεωργίου», Πολίχνη, 56403,Θεσσαλονίκη, Ελλάς\n«Η αξία της τελικοπλάγιας νευρορραφής στην\nεπανανεύρωση ελεύθερων μυϊκών κρημνών».\nΤα αποτελέσματα δημοσιεύθηκαν στο περιοδικό J Reconstr\nMicrosurg Spyropoulou G.A., Lykoudis E., Papalois A.,\nBatistatou A., Tagaris G., Pikoulis E., Bastounis E.,\nPapadopoulos O. “New pure motor nerve experimental\nmodel for the comparative study between end-to-end and\nend-to-side neurorrhaphy in free muscle flaps neurotization”.\nΠειραματικό πρωτόκολλο 1\nΠειραματικό πρωτόκολλο 2\nΠειραματικό πρωτόκολλο 3\nΠειραματικό πρωτόκολλο 4\nΠειραματικό πρωτόκολλο 5


ανακεφαλαιοποιηση Archives | itimes.gr\nHome » Tag Archives: ανακεφαλαιοποιηση\nFitch: Πρέπει να λυθεί το θέμα των «κόκκινων» δανείων\nΑπαραίτητο βήμα για την αποκατάσταση της χρηματοπιστωτικής σταθερότητας είναι η ανακεφαλαιοποίηση των ελληνικών τραπεζών, αλλά από μόνο του δεν αρκεί, υποστηρίζει ο οίκος αξιολόγησης Fitch. «Η βιωσιμότητα του τραπεζικού κλάδου θα παραμείνει αδύναμη μέχρι να διευθετηθούν σοβαρότερα διαρθρωτικά προβλήματα»,τόνισε σε ανακοίνωσε που εξέδωσε ο αμερικανικός οίκος, αναφερόμενος στα κόκκινα δάνεια που κατέχουν οι τράπεζες. Σύμφωνα με την αξιολόγηση της ΕΚΤ, Πειραιώς, ...\nΚατατέθηκε το ν/σ για την ανακεφαλαιοποίηση, ψηφίζεται το Σάββατο\nΚατατέθηκε το πρωί της Παρασκευής στη Βουλή το νομοσχέδιο για την ανακεφαλαιοποίηση των τραπεζών με την ψήφισή του, να γίνεται με διαδικασίες κατ’ επείγοντως. Ειδικότερα, το νομοσχέδιο εισάγεται το απόγευμα στις 17.00 στην Επιτροπή Οικονομικών και εν συνεχεία θα εισαχθεί στην Ολομέλεια το Σάββατο. Η συζήτηση θα αρχίσει στις 10:00 και θα ολοκληρωθεί με την ψηφοφορία μετά από 10 ώρες. ...


Σασμός: Δραματικά επεισόδια με θανάτους και τραγωδίες βασικών ηρώων – ΘΡΑΚΙΚΗ ΑΓΟΡΑ\nΣασμός: Δραματικά επεισόδια με θανάτους και τραγωδίες βασικών ηρώων\nΘΡΑΚΙΚΗ ΑΓΟΡΑ20 Ιανουαρίου, 2022 2:05 μμ\nΟ Σασμός συνεχίζεται με επεισόδια δραματικά που φέρνουν τον θάνατο για βασικούς ήρωες της σειράς. Νέες τραγωδίες θα σημαδέψουν τα πρόσωπα της ιστορίας και κανείς δεν φαντάζεται τι μπορεί να ακολουθήσει στη συνέχεια.\nΣασμός: Μπροστά της βλέπει μόνο τον θάνατο\nΣύμφωνα με όσα γράφει στο περιοδικό Τηλέραμα ο Βασίλης Ανδριτσάνος, ένα βράδυ στήνει καρτέρι στη χήρα του Στεφανή και της κόβει τον λαιμό με ένα μαχαίρι. Το τυλίγει με το μαύρο της μαντίλι και το θάβει σε ένα πιθάρι στον κήπο της. Ο θάνατος της Βασιλικής διαλύει τον Νικηφόρο. Ο Μαθιός τον παίρνει υπό την προστασία του και ορκίζεται να ανακαλύψει τον φονιά της αγαπημένης του.\nΣασμός: Πώς να σκοτώσει την ίδια του τη μάνα;\nΑμέσως αντιλαμβάνεται πως ένας άντρας δεν θα σκότωνε ποτέ μια γυναίκα ή ένα παιδί, αφού αυτός είναι ένας απαράβατος κανόνας της βεντέτας, συνεπώς πίσω από το φονικό πρέπει να κρύβεται μια άλλη γυναίκα, που είχε λόγο να μισεί τη Βασιλική τόσο πολύ, που θα την ήθελε νεκρή! Από τη σκέψη του περνά και το πρόσωπο της μητέρας του, όμως δεν έχει τις αποδείξεις που χρειάζεται για να την κατηγορήσει για το έγκλημα. Και να τις είχε όμως, πώς θα μπορούσε να εκδικηθεί ή να σκοτώσει την ίδια του τη μάνα; Εκείνη που τον κάλυψε όταν έμαθε πως ο ίδιος είχε σκοτώσει τον Στεφανή.\nΝΕΟΤΕΡΑΤα ενισχυτικά mRNA εμβόλια δεν μπλοκάρουν τη λοίμωξη από Όμικρον\nΠΑΛΑΙΟΤΕΡΑ Tο λουλούδι της θάλασσας : Νάγια Δαλακούρα\nEurovision 2022: Τα στοιχήματα «μίλησαν» – Η θέση της Ελλάδας λίγο πριν τον ημιτελικό


«Για μερικά δολάρια» - Onsports.gr\n30 Μαρτίου 2011, 11:36\n«Για μερικά δολάρια»\nΟ πρόεδρος των Σικάγο Φάιαρ, Άντριου Χάουπμαν, μιλώντας σε εκπομπή στο «ESPN», αναφέρθηκε στον άσο του Άρη, Νέρι Καστίγιο.\nΟ Χάουπμαν δήλωσε τα παρακάτω για τον πρώην άσο της ομάδας του: «Ο δανεισμός του Νέρι Καστίγιο ήταν ένα ρίσκο. Οι τεχνικοί μας υπεύθυνοι, μας είχαν πει ότι πρόκειται για έναν ακριβό ποδοσφαιριστή, αλλά όχι τόσο ακριβό, όσο ήταν στη Σαχτάρ, η οποία τον αγόρασε για 20 εκατ. ευρώ, αλλά τον αφήνει για μερικά δολάρια», ανέφερε χαρακτηριστικά και συνέχισε: «Η αλήθεια είναι ότι ήταν ένα λάθος. Δεν έπρεπε ποτέ να πάρουμε τον Καστίγιο».\nΤον Μεξικανό ποδοσφαιριστή του Άρη πάντως φροντίζουν να υπερασπιστούν τα ΜΜΕ της πατρίδας του αναφέροντας σε δημοσίευμά τους: «Ο Καστίγιο έχει πετύχει δυο γκολ, ήδη, με τον Άρη και προσπαθεί να φτάσει στο επίπεδο που είχε με την Εθνική του Ούγκο Σάντσεθ στο Κόπα Αμέρικα του 2007».


Ευρωλίγκα 25-4: Μπασκόνια-ΤΣΣΚΑ Μόσχας | Bet-planet.gr\nΑρχική > Άρθρα > Ευρωλίγκα 25-4: Μπασκόνια-ΤΣΣΚΑ Μόσχας\nΕυρωλίγκα 25-4: Μπασκόνια-ΤΣΣΚΑ Μόσχας\nΠρογνωστικά στοιχήματος για την αναμέτρηση Μπασκόνια-ΤΣΣΚΑ Μόσχας, για την φάση των play-off της Ευρωλίγκα.\nΗ ΤΣΣΚΑ Μόσχας έχει επιβεβαιώσει τον τίτλο του φαβορί, προηγείται με 2-0 στην σειρά και θέλει μόλις νίκη για να βρεθεί στην πόλη.\nΟι Ρώσοι τυπικά είχαν εύκολο έργο κόντρα στους Ισπανούς ωστόσο δεν αποδείχθηκε στην πράξη κάτι τέτοιο. Είχα τονίσει εξ΄αρχής ό,τι η Μπασκόνια αποτελεί μια πάρα πολύ επικίνδυνη ομάδα, με το πλεονέκτημα έδρας να μην λέει κάτι, ακόμα και για την πανίσχυρη ΤΣΣΚΑ. Οι γηπεδούχοι - στο σημερινό παιχνίδι- δυσκόλεψαν αφάνταστα την ομάδα του Δημήτρη Ιτούδη, ο οποίος γνωρίζει πολύ καλά πως το αποψινό βράδυ θα είναι ιδιαίτερα δύσκολο\nH Mπασκόνια διαθέτει μία από τις ισχυρότερες και πιο μπασκετικές έδρες στην Ευρώπη, μετρώντας ήδη μία νίκη κόντρα στην ΤΣΣΚΑ κατά την διάρκεια της Regular Season. Το σύνολο του Σίτο Αλόνσο είχε επικρατήσει με μόλις έναν πόντο διαφορά, σε ένα παιχνίδι που κρίθηκε κυριολετικά στις λεπτομέρειες. Τώρα βέβαια μιλάμε για ένα διαφορετικό παχνίδι, ωστόσο μην ξεχνάμε το κίνητρο των γηπεδούχων, που θα αγωνιστούν με το μαχαίρι στα δόντια. Άλλωστε,εφόσον κόντραραν τους Ρώσους σε 2 εκτός έδρας παιχνίδια, γιατί να μην παλέψουν μπροστά στο κοινό τους;\nOι δύο προπονητές δεν αντιμετωπίζουν κάποιο πρόβλημα με το υλικό τους, σε ένα παιχνίδι που θα κρίνει αν οι φιλοξενούμενοι θα τσεκάρουν από τώρα το εισιτήριο για τoFinal-Four. Να θυμίσουμε ό,τι οι Ισπανοί μετράνε λίγες ήττες μέσα στην έδρα τους, σε ένα γήπεδο που αναμένεται να είναι κατάμεστο.\nΗ ΤΣΣΚΑ αν και φιλοξενούμενη, τυπικά είναι το φαβορί στην σημερινή αναμέτρηση, σε μια αναμέτρηση που στα κριθεί σίγουρα στα τελευταία λεπτά. Μπαίνοντας στο σκεπτικό τψν δύ τεχνικών, θεωρώ ό,τι ο Ιτούδης θέλει να καθαρίσει από τώρα την σειρά, και με βάσει την εμπερία που διαθέτει ο σύλλογος, θεωρώ πως θα τα καταφέρει. Το χάντικαπ βρίσκεται στο 2,5 οπότε θα τιμήσουμε το διπλό.\nΤΣΣΚΑ -2,5 με απόδοση 1.93 στη stoiximan


NEWSALAMINA.NET: ΕΠΕΙΣΟΔΙΟ ΣΤΗ ΒΟΥΛΗ ΤΩΝ ΕΛΛΗΝΩΝ… Ο δικηγόρος των δανειστών του ΡΟΤΣΙΛΝΤ πέρασε προκλητικότατα…. (ΒΙΝΤΕΟ)\nΣήμερα στη Βουλή των Ελλήνων, συνέβη ένα σοβαρό επεισόδιο, μεταξύ του Βουλευτού της Χ.Α., και του Βουλευτού δικηγόρου της Ν.Δ. των δανειστών του ΡΟΤΣΙΛΝΤ!...\nΌπως δείχνει το Βίντεο που προβάλλεται στις Τηλεοράσεις, ο δικηγόρος των δανειστών του ΡΟΤΣΙΛΝΤ, πέρασε προκλητικότατα μπροστά του, και τον «σκούντηξε», ενώ ομιλούσε ο Βουλευτής της Χ.Α.\nΕτικέτες Αρθρογράφοι, Βίντεο, Βουλευτές, Διαπλοκή, Κόμματα, Πολιτικοί, Προδότες


Gaming Mouse Corsair GLAIVE RGB Μαύρο | Public\nGaming Mouse Corsair GLAIVE RGB Μαύρο\nΤο βοηθητικό πρόγραμμα Corsair (CUE) διευκολύνει τη ρύθμιση της χαρτογράφησης κουμπιών και άλλων παραμέτρων για κάθε αγαπημένο σας παιχνίδι. Μπορείτε να αποθηκεύσετε ένα προφίλ παιχνιδιού απευθείας στο Glaive RGB σας και να το πάρετε μαζί σας. Μην ρυθμίζετε απλώς το ποντίκι σας - προγραμματίστε το με διπλές μακροεντολές, προσαρμοσμένο φωτισμό RGB και πολλά άλλα.


Εύχομαι να αποκτήσω έναν υπολογιστή gaming – Γιώργος 10 -\nΤελικά υπάρχουν νεράιδες!\nΈτσι μας είπε η μητέρα του Γιώργου και μας έγραψε ένα συγκινητικό γράμμα, που μίλησε πραγματικά στην καρδιά μας. Καθόλη τη διάρκεια της επικοινωνίας μας, μέχρι να πραγματοποιηθεί η ευχή του Γιώργου, η μητέρα του μας έλεγε συνεχώς πόσο σημαντική είναι αυτή η επικοινωνία για τον Γιώργο και πόση χαρά και δύναμη του δίνει αυτή η προσμονή.\nΚαι δεν ήταν εύκολη η αναμονή για τον Γιώργο μας. Εν μέσω θεραπειών, με νοσηλείες και έχοντας περάσει αρκετό καιρό μακριά από το σπίτι του, τρέμει κάθε φορά που πάει στο νοσοκομείο μήπως τυχόν και τον ξανακρατήσουν μέσα. Ως γνήσιος μαχητής, όμως, καταφέρνει και τους ξεγλιστράει! Κι έτσι περνάει τον περισσότερο χρόνο στο σπίτι του, όπου παίζει παιχνίδια και παρακολουθεί εκπομπές gaming στο Youtube. Είναι ένας τομέας που τον έχει ενθουσιάσει ιδιαίτερα κι ακόμη περισσότερο τον ενθουσίασε η ευχή του να αποκτήσει ένα gaming υπολογιστή που θα τον μυήσει στο νέο κόσμο που μόλις έχει αρχίσει να ανακαλύπτει και να εκπαιδεύεται.\nΌσο πλησίαζε η μέρα που θα εκπληρωνόταν η ευχή του, τόσο αυτός ανυπομονούσε! Μία μέρα πριν, είχαν πάει στο νοσοκομείο για εξετάσεις και οι γιατροί τούς συνέστησαν να μείνουν μέσα. Στη σκέψη ότι θα έπρεπε να αναβληθεί η εκπλήρωση της ευχής του, ο Γιώργος άρχισε να διαμαρτύρεται έντονα στους γιατρούς και ήθελε να φύγει… Έτσι, του επέτρεψαν να φύγει, αλλά του ζήτησαν να επιστρέψει μετά από δύο μέρες. Τότε εκείνος τους αποστόμωσε λέγοντάς τους: Δε με νοιάζει! Ας γίνει η ευχή μου, ας πάρω τον υπολογιστή μου και μετά κρατήστε με όσο θέλετε!\nΝεράιδα και ξωτικό, λοιπόν, κατέφθασαν στο σπίτι του την επόμενη μέρα. Ο Γιώργος δεν είχε κοιμηθεί όλο το βράδυ. Η μητέρα του τον βρήκε να κοιτάει το ταβάνι, ρωτώντας την αν της είχε συμβεί ποτέ να μην μπορεί να κοιμηθεί από ευτυχία…\nΑν και φαινόταν κουρασμένος, μόλις άρχισε να βλέπει όλα τα πακέτα που προορίζονταν για εκείνον, το χαμόγελο όλο και μεγάλωνε στο προσωπάκι του.\nΌταν δε άρχισε να τα ανοίγει, η χαρά του φώτισε κι εμάς!\nΞετρελάθηκε με την καρέκλα που ήταν κόκκινη μιας και το κόκκινο είναι το αγαπημένο του χρώμα! Οι μικρότερες αδερφούλες του «τιτίβιζαν» χαρούμενες και για τα δώρα που είχε φροντίσει και για εκείνες η νεράιδα του Γιώργου και για το πάρτι του αδερφού τους. Ο Γιώργος άνοιγε πακέτα, το ξωτικό συναρμολογούσε και η νεράιδα είχε αναλάβει τις μικρές που ήθελαν να χορεύουν με τα μπαλόνια… Μέχρι να στηθεί ο υπολογιστής, ο Γιώργος έκανε βόλτες ανυπόμονος και χαρούμενος.. Όταν είδε και την τούρτα, μας δήλωσε ότι «η σημερινή μέρα είναι η πιο όμορφη της ζωής μου»!\nΉταν μια γιορτή, που παρόλες τις μάσκες, το χαμόγελο έρεε! Ο Γιώργος ήταν ευτυχισμένος και οι γονείς του μας ευχαριστούσαν συνέχεια συγκινημένοι που ετοιμάσαμε όλα αυτά και τους δώσαμε την ευκαιρία να γιορτάσουν όλοι μαζί σαν οικογένεια μετά από τόσο πολύ καιρό, φέροντας το χαμόγελο στα χείλη του παιδιού τους…\nτους χορηγούς σε είδος: Κρητικός Φούρνος Γεύσεις, Art Fireworks, On-Tech, MyIkona


EL - Προσοχή! Διαρροή δεδομένων σε εφαρμογή τυχερών παιχνιδιών!\nΠροσοχή! Διαρροή δεδομένων σε εφαρμογή τυχερών παιχνιδιών!\nΣύμφωνα με τους ερευνητές ασφαλείας του vpnMentor, έχουν διαρρεύσει στο διαδίκτυο δεδομένα εκατομμυρίων ανθρώπων. Συγκεκριμένα, η διαρροή δεδομένων ξεκίνησε από τεχνική βάση δεδομένων που ανήκε στη δημοφιλή εφαρμογή τυχερών παιχνιδιών Cubillion και περιελάμβανε τις καθημερινές δραστηριότητες και προσωπικές πληροφορίες εκατομμυρίων χρηστών.\nΗ μη προστατευμένη βάση δεδομένων ήταν “στεγασμένη” σε μια Elasticsearch μηχανή, που δεν είχε ρυθμιστεί σωστά. Η βάση δεδομένων περιείχε έναν τεράστιο αριθμό δεδομένων, ο οποίος αυξανόταν καθημερινά. Σύμφωνα με την έκθεση των ερευνητών, “κάθε φορά που ένας παίκτης έκανε κάποια ενέργεια στην εφαρμογή τυχερών παιχνιδιών, καταγραφόταν στη βάση”. Αυτές οι ενέργειες περιλαμβάνουν τα εξής:\n• Είσοδο σε ένα παιχνίδι\n• Κατάσταση παιχνιδιού (νίκη ή ήττα)\n• Δημιουργία ή ενημέρωση λογαριασμού\nΕπίσης, περιλαμβάνονταν αρκετές πληροφορίες, όπως διευθύνσεις IP και email, κέρδη και προσωπικά μηνύματα.\nΗ διαρροή δεδομένων επηρέασε χρήστες από σχεδόν κάθε ήπειρο. Σε ορισμένες χώρες η δραστηριότητα των χρηστών ήταν πιο υψηλή. Για παράδειγμα, οι μέσοι ημερήσιοι χρήστες στις ΗΠΑ ήταν πάνω από 10.000, στον Καναδά 7.700, στην Αυστραλία 6.200 και στη Βραζιλία 3.800.\nΗ παραβίαση ανακαλύφθηκε στις 19 Μαρτίου και η ανεξέλεγκτη πρόσβαση στη μη προστατευμένη βάση δεδομένων σταμάτησε στις 5 Απριλίου, αφού οι ερευνητές επικοινώνησαν με την Amazon Web Services.\nΟι ερευνητές τόνισαν ότι “οι δωρεάν εφαρμογές τυχερών παιχνιδιών είναι ιδιαίτερα επιρρεπείς σε επιθέσεις και hacks από εγκληματίες στον κυβερνοχώρο“. Οι εφαρμογές αυτές είναι συνήθως δημοφιλείς. Γι’ αυτό το λόγο, οι απατεώνες ψάχνουν τρόπους να κλέψουν προσωπικές πληροφορίες ή ενσωματώνουν κακόβουλο λογισμικό για πρόσβαση σε συσκευές χρηστών.\n“Εάν οι εγκληματίες του κυβερνοχώρου χρησιμοποίησαν την εφαρμογή τυχερών παιχνιδιών Clubillion για να ενσωματώσουν κακόβουλο λογισμικό στο τηλέφωνο ενός χρήστη, θα μπορούσαν ενδεχομένως να παραβιάσουν και άλλες εφαρμογές, να αποκτήσουν πρόσβαση σε αρχεία που είναι αποθηκευμένα στη συσκευή, να κάνουν κλήσεις και να στείλουν μηνύματα από την παραβιασμένη συσκευή“, ανέφεραν οι ερευνητές.\nΌταν οι υπεύθυνοι δεν φροντίζουν να προστατεύουν τις βάσεις δεδομένων με τα στοιχεία των χρηστών, τα πράγματα είναι ακόμα πιο εύκολα για τους εγκληματίες. Αυτή η διαρροή δεδομένων θα μπορούσε να επιτρέψει στους hackers να στοχεύσουν χρήστες με phishing emails που θα μπορούσαν να οδηγήσουν στην κλοπή και άλλων προσωπικών και οικονομικών πληροφοριών.\nΟι προγραμματιστές κινδυνεύουν, επίσης, να χάσουν εκατομμύρια παίκτες και δεδομένου ότι πολλοί χρήστες του Clubillion κατοικούν στην Ε.Ε., ο ευρωπαϊκός παρατηρητής απορρήτου θα μπορούσε να επιβάλει ένα μεγάλο πρόστιμο στους ανθρώπους που χειρίζονται την εφαρμογή τυχερών παιχνιδιών.\nΟι ερευνητές εικάζουν, επίσης, ότι το Clubillion θα μπορούσε ενδεχομένως να αφαιρεθεί από το Google Play και το App Store. Τόσο η Apple όσο και η Google συνηθίζουν να απομακρύνουν τις εφαρμογές που θέτουν σε κίνδυνο τους χρήστες τους.\nPrevΠροηγούμενο ΆρθροΑνακοινώθηκαν τα αποτελέσματα για τις Πανελλήνιες 2020\nΕπόμενο ΆρθροΗ προειδοποίηση στην Ελλάδα που κανείς δεν πρόσεξε (ΒΙΝΤΕΟ)Next


Τι πρέπει να αλλάξει στη δημόσια διοίκηση - σχετικά άρθρα - Το Βήμα Online\nΤι πρέπει να αλλάξει στη δημόσια διοίκηση\nΠΑΡΑΚΟΛΟΥΘΩΝΤΑΣ κανείς τις μελέτες για τον εκσυγχρονισμό της δημόσιας διοίκησης και τις πρακτικές υποδείξεις τους, διαπιστώνει ότι στην πλειονότητά τους έχουν δύο κοινά χαρακτηριστικά:\nα) Εντονα κανονιστικό περιεχόμενο: το έργο τους ολοκληρώνεται όταν περιλαμβάνει προτάσεις για τα μέτρα που πρέπει να ληφθούν, για τα προβλήματα που πρέπει να αντιμετωπισθούν, για τον εκσυγχρονισμό που πρέπει να επέλθει, κλπ. πρέπει.\nΘεωρούμε τις κανονιστικές προσταγές αυτού του είδους προϊόν ενός «εργαλειακού ορθολογισμού», σύμφωνα με τον οποίο η πραγματική δημόσια διοίκηση συγκρίνεται με μια ιδεατή, που δεν τίθεται ποτέ εν αμφιβόλω και εκείνη η οποία πάντοτε υπολείπεται είναι η πραγματική (δηλαδή η μόνη υπάρχουσα). Σε μια διαφοροποιημένη εκδοχή της ίδιας εργαλειακής αντίληψης «το σύστημα πάσχει εγγενώς και για αυτό πρέπει να καταβάλλουμε συνεχείς προσπάθειες για τη βελτίωσή του». Το αντίδοτο βρίσκεται σε ένα «πακέτο» σκοπών, στόχων, κατάλληλων μεθοδολογιών οργάνωσης και τεχνολογικών συστημάτων υποστήριξης των αποφάσεων που βασίζεται στην τεϊλορική λογική τού «one best way».\nβ) Ιεραρχικό (από πάνω προς τα κάτω) και κεντρικό / ολιστικό χαρακτήρα: τα «ιερατεία» (πολιτικά, επιστημονικά, διοικητικά) γνωρίζουν τι πρέπει να γίνει και εκπονούν τις σχετικές προσταγές και τις προδιαγραφές των μέτρων που πρέπει να ληφθούν για να μεταρρυθμιστεί το σύνολο των δημοσίων υπηρεσιών. Προκειμένου να επέλθουν τα αποτελέσματα σύντομα, να είναι διακριτά και σαφή, πρέπει οι προηγούμενες επιλογές να αποτυπωθούν σε κανονιστικές ρυθμίσεις και τα υποκείμενα εφαρμογής τους, δηλαδή μεταξύ άλλων και οι δημόσιοι υπάλληλοι, να τις εφαρμόσουν αδιαμαρτύρητα και αμέσως.\nΗ πολυπόθητη μεταρρύθμιση ωστόσο δεν επέρχεται  και οι αλλαγές που λαμβάνουν χώρα δεν προβλέπονται συνήθως στα μεταρρυθμιστικά προγράμματα. Σε περίπτωση αποτυχίας, η ευθύνη βαρύνει είτε εκείνους που σχεδίασαν τα σχετικά προγράμματα είτε εκείνους που δεν συναίνεσαν στην εφαρμογή τους και πάντως η μεθοδολογία κατάρτισής τους παραμένει στο απυρόβλητο. Η γνωσιοθεωρητική αδυναμία συγκαλύπτεται πίσω από την έννοια της «κρίσης». Η «βαθιά διοικητική κρίση» βαθαίνει όλο και περισσότερο όσο οι εμβριθείς αναλύσεις των ειδικών πέφτουν στο κενό.\nΘεωρούμε ότι σήμερα βρισκόμαστε σε μια στιγμή όπου τόσο η προηγμένη θεωρητική προβληματική όσο και η ακολουθούμενη συναφής πρακτική έχουν αγγίξει τα όριά τους. Ολο και λιγότερο πείθουν οι «μεγάλες» μεταρρυθμίσεις που παραμένουν εξαγγελίες ή εκφυλίζονται στην πράξη σε διαχειριστικού χαρακτήρα μέτρα. Δυναμώνει αντίθετα η πεποίθηση ότι η μεταρρύθμιση συνιστά μια εξελικτική διαδικασία και ότι τα αποτελέσματά της παράγονται κάθε μέρα. Χωρίς να ομολογείται ευθέως, υπονοείται ότι η μεταρρύθμιση έχει ήδη αρχίσει  και τα αποτελέσματά της είναι κιόλας υπαρκτά αλλά το ζήτημα είναι ότι δεν είναι ορατά. Τούτο συμβαίνει επειδή δεν αντιλαμβανόμαστε τη δημόσια διοίκηση ως κοινωνικό σύστημα εντός του οποίου παράγονται νοήματα, διαμορφώνονται ρόλοι και καθορίζονται αντιδράσεις, αλλά ως εκτελεστικό μηχανισμό, ως «μηχανή» η οποία αποτελείται από ποικίλα εξαρτήματα και τα προβλήματά της συνίστανται στην ανεύρεση της κατάλληλης συνδεσμολογίας, με σκοπό την εύρυθμη λειτουργία της. Στη δική μας ανάγνωση η διοίκηση νοείται ως κοινωνικό υποσύστημα, το οποίο έχοντας την ιδιαίτερη λογική του δεν περιμένει από κάποιο άλλο να του υποδείξει τη δέουσα πορεία, αλλά γνωρίζοντας τον προσανατολισμό του αναπτύσσει προφανείς ή λανθάνουσες δράσεις και δημιουργεί κοινά επικοινωνιακά πεδία με τα υπόλοιπα.\nΤο θέμα δεν είναι λοιπόν να εφεύρουμε το σωστό περιεχόμενο της μεταρρύθμισης αλλά να ανακαλύψουμε αυτό που ήδη συντελείται και που μπορούμε να βρούμε αν σκεφθούμε ξανά, αν αναστοχασθούμε την καθημερινή πρακτική μας. Τι γίνεται λοιπόν; Γίνονται πολλές, αυτόνομες μεταξύ τους, προσπάθειες λειτουργικότερης διοίκησης, οργανωτικού εξορθολογισμού, οικονομικότερης διαχείρισης, ανάπτυξης συστημάτων προγραμματισμού, εγκατάστασης μηχανισμών ελέγχου, κλπ., οι οποίες λαμβάνουν ποικίλες μορφές και στέφονται με μεγαλύτερη ή μικρότερη επιτυχία. Κοινός μεταξύ αυτών των προσπαθειών είναι ο προσανατολισμός τους στην ανάπτυξη ενός συστήματος λήψης αποφάσεων που θα επιτρέπει στη διοίκηση τη μέγιστη χειραφέτησή της από τα υπόλοιπα κοινωνικά υποσυστήματα. Τις δράσεις που επιχειρούνται τις γνωρίζουν οι άνθρωποι που μοχθούν στη δημόσια διοίκηση, εκείνοι οι οποίοι βρίσκουν λύσεις σε πείσμα των καθημερινών αντιξοοτήτων που προκαλούν οι κυκεωνικές διαδικασίες, οι οργανωτικοτεχνικές ελλείψεις και οι εδραιωμένες νομικιστικές αντιλήψεις. Αυτούς τους ανθρώπους πρέπει να τους αναζητήσουμε πέρα και έξω από τις παγιωμένες και άκαμπτες ιεραρχίες, να τους ξεχωρίσουμε και σε αυτούς να εμπιστευθούμε το βάρος της αναδιοργάνωσης.\nΕίναι επομένως σκόπιμη μια «επίθεση» ανάδειξης των θετικών και καλών που υπάρχουν στον χώρο της δημόσιας διοίκησης τόσο για την απαρχή μιας άλλης, δημιουργικής διοικητικής κουλτούρας όσο και για τη διάρρηξη του φαύλου κύκλου στον οποίο οδηγεί η αδιέξοδη κρισιολογία. Η λογική και πρακτική του διοικητικού αναστοχασμού έχει δύο οφέλη:\nΤο πρώτο είναι ότι κερδίζουμε μια γνώση, καλύτερα μια μετα-γνώση, που μας επιτρέπει να κατανοήσουμε γιατί καταλαβαίνουμε ό,τι καταλαβαίνουμε και γιατί δεν καταλαβαίνουμε ό,τι δεν καταλαβαίνουμε. Το δεύτερο είναι ότι επιτάσσει σε εκείνους που σκέφτονται σύμφωνα με τις αρχές του να πράττουν έτσι ώστε να αυξάνουν την απόσταση της διοίκησης από τα άλλα συστήματα και να συμβάλλουν στη διαφοροποίησή της, ενισχύοντας την αυτονομία αλλά και την ενσωμάτωσή της στο κοινωνικό γίγνεσθαι.


Νεκτάριος-Γεώργιος Φαρμάκης: "Ηθοποιός χωρίς θεατή δεν υπάρχει." :: Duende-Art\nΝεκτάριος-Γεώργιος Φαρμάκης: "Ηθοποιός χωρίς θεατή δεν υπάρχει."\nΗθοποιός είναι ο ευαίσθητος δέκτης που καταγράφει σαν παλμογράφος την πραγματικότητα και τη μετουσιώνει σε τέχνη, φωτίζοντας όλες τις πτυχές της ανθρώπινης εμπειρίας. Ως διαμεσολαβητής, που χρησιμοποιεί σαν όργανο το σώμα του και τον ψυχισμό του, είναι ένα φως δυνατό στα σκοτάδια κάθε εποχής. Και το αποκορύφωμα είναι όταν αυτή η προσπάθεια και η αναζήτησή του βρίσκει ανταπόκριση στο κοινό. Γιατί ηθοποιός χωρίς θεατή δεν υπάρχει.\nΜόλις τελείωσαν οι παραστάσεις της «Φιλουμένα Μαρτουράνο» του Εντουάρντο Ντε Φίλιππο, με την Ελένη Ράντου, σε σκηνοθεσία Σταμάτη Φασουλή, στο Θέατρο Διάνα (ήμουν ο ένας από τους τρεις γιους της) και συνεχίζω τις παραστάσεις στην παιδική σκηνή της Κάρμεν Ρουγγέρη στο ίδρυμα Μιχάλης Κακογιάννης, «Ιστορίες των θεών του Ολύμπου». Σε λίγο καιρό ξεκινώ πρόβες στο Εθνικό Θέατρο (Κεντρική Σκηνή), στο «Απόψε αυτοσχεδιάζουμε» του Λουίτζι Πιραντέλλο, σε σκηνοθεσία του Δημήτρη Μαυρίκιου, που θα ξεκινήσει το φθινόπωρο. Ήμουν πολύ τυχερός που συμμετείχα σε αυτές τις πολύ επιτυχημένες δουλειές την προηγούμενη σεζόν και αδημονώ να ξεκινήσουμε τις πρόβες στο Εθνικό, όπου θα έχω τη χαρά και την τιμή να παίζω πλάι στον δάσκαλό μου Δημήτρη Μαυρίκιο.\nΝομίζω πως όσο δυσκολεύουν οι καταστάσεις, τόσο οι άνθρωποι γυρνούν στις πρωταρχικές ανάγκες τους και μία από αυτές είναι η ανάγκη έκφρασης και επικοινωνίας του καλλιτεχνικού έργου. Γι' αυτό και στην Ελλάδα της κρίσης υπάρχει μια τέτοια θεατρική άνθιση, που δημιουργεί τους όρους και τις προϋποθέσεις για νέα και καινοτόμα βήματα στον χώρο του θεάτρου ‒ τόσο σε εκείνον των καταξιωμένων καλλιτεχνών όσο και στο πλήθος των νεανικών ομάδων, που φέρνουν μια νέα ανήσυχη πνοή στο θεατρικό τοπίο.\nΜένει η επικοινωνία με το κοινό (το χειροκρότημά του λέει πολλά και η ενέργεια και η αλληλεπίδραση με τους θεατές είναι διαφορετική κάθε βράδυ), μένει ο ρόλος που παίζεις και που σαν alterego τον κουβαλάς μαζί σου για όσο συνεχίζεται η παράσταση. Μένει αυτό που φέρει το ίδιο το έργο σαν αίσθηση. Όταν τα φώτα σβήνουν τελείως για μία παράσταση, ο ηθοποιός ζει έναν μικρό θάνατο, γιατί αφήνει πίσω του και τον ρόλο και το έργο και τους άλλους συντελεστές της παράστασης, που όλοι μαζί είχαν φτιάξει αυτή τη θνησιγενή κατάσταση, η οποία είναι όμως πιο συμπυκνωμένη και δυνατή από την πραγματικότητα. Και πάνω από όλα αποχαιρετά το κοινό και τις διαφορές προσλήψεις του συγκεκριμένου έργου από αυτό το κοινό.\nΣε μια περιοδεία με την παιδική σκηνή της Κάρμεν Ρουγγέρη, στην Ξάνθη νομίζω ήταν, έγινε γενική διακοπή ρεύματος. Κανείς δεν σηκώθηκε να φύγει. Φάνηκε λοιπόν πως οι θεατές, και πολύ περισσότερο τα παιδιά, ήθελαν τόσο πολύ να δουν το έργο, ώστε βρέθηκε η πρόχειρη λύση να φωτίσουν δύο φορτηγά με τους προβολείς τους τη σκηνή. Η παράσταση έληξε με τα θερμά χειροκροτήματα του κόσμου και την πιο θερμή αγκαλιά του.\nΝαι, ο κόσμος επενδύει και έχει προσδοκίες από το θέατρο. Είναι λογικό το κοινό να ζητάει και απαντήσεις από τη θεατρική τέχνη, αλλά και τρόπους διαφυγής από τη ζοφερή κατάσταση που ζούμε όλοι μας.\nΝα συνεχίσω να δημιουργώ και να εκφράζομαι, να συναντιέμαι με νέους ρόλους και νέους συνεργάτες και να μοιράζομαι αλήθειες στη σκηνή αλλά και στη ζωή.\nΝα είναι ανήσυχο κοινό, να μην αρκούνται στα εύκολα, να συμμετέχουν, να αμφισβητούν, να είναι ανοιχτοί και να αφουγκράζονται τους υπόγειους κραδασμούς σε κάθε μορφή τέχνης.


Eπιχείρησε να προσηλυτίσει συγκρατούμενους του και…τον τσάκισαν στο ξύλο!!(vid) | SDNA\n16 Σεπτεμβρίου 2015, 08:38\nΤελευταία ανανέωση: 16 Σεπτεμβρίου 2015, 08:38\nΈνας μουσουλμάνος κρατούμενος σε φυλακή της Οτάβα του Καναδά ξυλοκοπήθηκε άγρια από συγκρατούμενούς του επειδή προσπάθησε να τους προσηλυτίσει με το βία στο Ισλάμ και στον Ιερό Πόλεμο.\nΟ Κάρλος Λαρμόντ και ο δίδυμος αδελφός του, Άστον, αντιμετωπίζουν κατηγορίες για τρομοκρατία. Συνελήφθησαν τον Ιανουάριο ενώ επιχειρούσαν να ταξιδέψουν υπερατλαντικά για να εμπλακούν σε τρομοκρατικές δράσεις.\nΤραυματίστηκε όταν εξερράγη μια... τουαλέτα!


ΕΠΙΤΡΟΠΗ ΠΕΡΙΒΑΛΛΟΝΤΟΣ: “Πράσινο φως” για το φράγμα Αμιρών - ΠΑΤΡΙΣ\nΕΠΙΤΡΟΠΗ ΠΕΡΙΒΑΛΛΟΝΤΟΣ: “Πράσινο φως” για το φράγμα Αμιρών\nΑπό ΕΦΗΜΕΡΙΔΑ ΠΑΤΡΙΣ\t Τελευταία Ενημέρωση Σεπ 7, 2018\nΕγκρίθηκαν ο Βιολογικός και το φράγμα των Αμιρών\nΠεριβαλλοντική αδειοδότηση για το φράγμα των Αμιρών έδωσε χθες η αρμόδια Επιτροπή Περιβάλλοντος και Χωροταξίας της Περιφέρειας Κρήτης.\nΣτη συζήτηση για την περιβαλλοντική αδειοδότηση του φράγματος παρευρέθηκαν τόσο ο δήμαρχος Βιάννου Παύλος Μπαριτάκης, όσο και ο βουλευτής ΣΥΡΙΖΑ Ηρακλείου Σωκράτης Βαρδάκης, ο οποίος έλκει την καταγωγή του από την περιοχή.\nΚαι οι δύο τόνισαν πως το έργο συζητείται ήδη από το 1974, όταν για πρώτη φορά έπεσε στο τραπέζι, με την επισήμανση ότι εφόσον δεν υλοποιηθεί μέσα στα επόμενα χρόνια, οι επιπτώσεις για την ευρύτερη περιοχή, αλλά και για τους παραγωγούς πρώιμων κηπευτικών θα είναι καταστροφικές.\nΗ επιτροπή έλαβε υπόψη της όλες τις παραμέτρους, ενώ γνωμοδότησε θετικά, αφού το φράγμα πρόκειται να αρδεύσει συνολικά 1.600 στρέμματα πρώιμων κηπευτικών.\nΗ επιτροπή γνωμοδότησε θετικά επίσης και για την εγκατάσταση επεξεργασίας λυμάτων του οικισμού Αμιρών, στο πλαίσιο προστασίας των υδατικών πόρων της Βιάννου.\nΕκτός από τις συγκεκριμένες εγκρίσεις, που θεωρούνται ιδιαίτερα σημαντικές για το Δήμο Βιάννου, η Επιτροπή Περιβάλλοντος έδωσε θετική γνωμοδότηση για την σημαντική υποδομή, της εγκατάστασης επεξεργασίας λυμάτων των οικισμών της ευρύτερης περιοχής του Πλακιά.\nΗ μονάδα θα κατασκευαστεί για την εξυπηρέτηση 10.200 ισοδύναμων κατοίκων μέσω του αποχετευτικού δικτύου που περιλαμβάνει οικισμούς και τουριστικές εγκαταστάσεις της περιοχής.\nΣτη διάρκεια της χθεσινής συνεδρίασης εγκρίθηκαν επίσης η μελέτη περιβαλλοντικών επιπτώσεων σχετικά με βελτιώσεις – ασφαλτοστρώσεις επαρχιακού δικτύου των Δήμων Σητείας-Ιεράπετρας και οροπεδίου Λασιθίου.\nΑντικείμενο της μελέτης είναι η υλοποίηση βραχυπρόθεσμων παρεμβάσεων με συνολικό προϋπολογισμό 1.100.000 ευρώ οι οποίες θα υλοποιηθούν σε σύντομο χρονικό διάστημα.\nΕπιπλέον, τρεις μελέτες περιβαλλοντικών επιπτώσεων συζητήθηκαν και εγκρίθηκαν στην ίδια Επιτροπή.\nΣυγκεκριμένα, τα μέλη της επιτροπής, εξέτασαν και γνωμοδότησαν θετικά για τις μελέτες περιβαλλοντικών επιπτώσεων:\nα) Για ξενοδοχείο κατηγορίας πέντε αστέρων στη θέση Άγιοι Τεσσαράκοντα, Δήμου Ιεράπετρας, Π.Ε. Λασιθίου.\nβ) Για λατομείο μαρμάρων (Πορόλιθος) στη θέση «Ψαθά» Τ.Κ. Σκοπής Δήμου Σητείας Π.Ε. Λασιθίου.\nγ) Για υπεραγορά κατασκευαστικών ειδών και οικιακού εξοπλισμού στην περιοχή Μετόχι Μπάρμπου του Δήμου Χανίων.\nΣε ποια νοσοκομεία πήγαν τα μοσχεύματα από το ΠΑΓΝΗ\nΤο “Ποτάμι” κατεβάζει… νέα πρόσωπα\nΑρωγός η Περιφέρεια στην επέκταση του Ιστορικού Μουσείου\nΕΛ. ΒΕΝΙΖΕΛΟΣ: Διαχρονικά επίκαιρος και πάντα σημαντικός\nΟ Μάριος πρέπει να ξανασηκωθεί!\nΞΑΝΑ ΣΤΗ ΓΕΡΜΑΝΙΑ: Η Μαρίνα συνεχίζει τον αγώνα\nΜια ιστορία παιδιών, αλλά όχι για παιδιά